BCCI चे सीईओ राहुल जोहरी यांच्यावर काही दिवसांपूर्वी लैंगिक अत्याचाराचे आरोप करण्यात आले होते . ट्विटरवरुन राहुल जोहरी आणि पीडित महिलेचं इमेलवरील संभाषण जाहीर करण्यात आल्यानंतर बीसीसीआयमध्ये मोठी खळबळ माजली होती . राहुल जोहरी बीसीसीआयमध्ये कार्यरत नसताना हे प्रकरण घडल्याचा महिलेने दावा केला होता . यानंतर सर्वोच्च न्यायालयाने स्थापन केलेल्या क्रिकेट प्रशासकीय समितीने राहुल जोहरी यांची चौकशी करुन त्यांना याप्रकरणी निर्दोष मुक्त केलं आहे . याचसोबत राहुल जोहरी यांना बीसीसीआयचे सीईओ म्हणून काम करण्याचाही परवानगी देण्यात आल्याचं कळतंय . पीटीआयने यासंदर्भातली माहिती दिली आहे . हे प्रकरण समोर आल्यानंतर प्रशासकीय समितीने राहुल जोहरी यांना सक्तीच्या रजेवर पाठवलं होतं . जोहरी यांना क्लिनचीट देण्याचा निर्णय हा प्रशासकीय समितीने एकमताने घेतला नव्हता . विनोद राय आणि डायना एडुलजी यांच्यामध्ये या प्रकरणावरुन मतभिन्नता होती , असं समोर आलं आहे . प्रशासकीय समिती प्रमुख विनोद राय यांनी जोहरी यांना कामावर रुजु होण्यास काहीच हरकत नसल्याचं मत बैठकीत व्यक्त केलं होतं , मात्र समितीच्या दुसऱ्या सदस्य डायना एडुलजी यांनी जोहरी यांनी राजीनामा द्यावा असं मत मांडलं होतं . “जोहरी यांच्याविरोधात करण्यात आलेले आरोप हे बिनबुडाचे असून , चौकशीदरम्यान एकही आरोप सिद्ध झालेला नाही . जोहरी यांची प्रतिमा मलिन करण्यासाठी हे आरोप करण्यात आल्याचा निष्कर्ष चौकशी समितीच्या समोर आला आहे . ” चौकशी समितीचे प्रमुख निवृत्त न्यायाधीश राकेश शर्मा यांनी प्रसारमाध्यमांना माहिती दिली . प्रशासकीय समितीने जोहरी यांच्यावरील आरोपांची चौकशी करण्यासाठी दिल्ली महिला आयोगाच्या माजी अध्यक्षा बरखा सिंह , सामाजिक कार्यकर्त्या आणि वकील वीणा गौडा , निवृत्त न्यायाधीश राकेश शर्मा यांची चौकशी समिती नेमली होती . या समितीने जोहरी यांना क्लिनचीट दिली आहे .


‘ईचक दाना , बिचक दाना दाने ऊपर दाना , ईचक दाना’ डाळिंबाचं वर्णन करणारं हे गाणं आपल्या तोंडात चांगलंच बसलं आहे . डाळिंबाचे पारदर्शक रसाळ दाणे लाल माणकांसारखे दिसतात . डाळिंब मूळचे इराण व आफगाणिस्तानाकडील फळ आहे . महाराष्ट्रात अहमदनगर , पुणे , सातारा , सोलापूर , सांगली येथे डाळिंबाचं पिक घेतलं जातं . डाळिंबांमध्ये कॅल्शिअम , फॉस्फरस , लोह मोठ्या प्रमाणात असतात . डाळिंबाच्या दाण्यांचाच नाव्हे , तर साल , पाने , फुले , बिया , मुळं या सर्वच भागांचा औषधामध्ये वापर करतात , चला तर मग या बहूगुणकारी डाळिंबाचे फायदे जाणून घेऊ . – अपचन , आम्लपित्त , ताप या कारणांनी जर तोंडास दुर्घंधी येत असेल तर डाळिंबाचे दाणे चावून चावून खाल्ल्यास दुर्घंधी निघून जाते . – ताप आला असेल तर डाळिंब खावे , तापामुळे शरीरामध्ये वाढलेली उष्णता त्यामुळे कमी होते . – डाळिंब हे रक्तवर्धक आणि शक्तिवर्धक आहे , ज्यांना रक्ताची कमतरता म्हणजे अॅनिमिया आहे . त्यांनी रोज एक डाळिंब खावे . – अपचन , पोटात गॅस होणे , शौचास साफ न होणे या तक्रारींवर डाळिंब फायदेशीर ठरते . – जुलाब होत असतील तर डाळिंबाच्या सेवनाने ते लगेच थांबतात . – डाळिंबाचा रस प्यायल्यानं रक्ताभिसरण क्रिया सुधारते . पण डाळिंब सोलल्यानंतर त्याचे दाणे लगेचच खाणे आवश्यक आहे कारण दाणे उशिरा खाल्यानंतर त्यातील पोषक घटकांचे प्रमाण कमी होते . त्याचप्रमाणे स्वाद व चवही कमी होते .


‘आधुनिक टेनिसचे शिलेदार’ असणारे रॉजर फेडरर व राफेल नदाल ऑस्ट्रेलियन खुल्या स्पर्धेच्या निमित्ताने ग्रँड स्लॅम स्पर्धेच्या अंतिम लढतीत समोरासमोर उभे ठाकणार आहेत . १७ ग्रँड स्लॅम जेतेपदे नावावर असलेला फेडरर पाच वर्षांनंतर जेतेपद पटकावण्यासाठी आतूर आहे , तर राफेल नदाल १५वे ग्रँड स्लॅम जेतेपद नावावर करण्यासाठी उत्सुक आहे . याआधी या दोघांमध्ये ग्रँड स्लॅम स्पर्धेत असंख्य मॅरेथॉन लढती झाल्या आहेत . तशाच अनुभवाची प्रचिती घेण्यासाठी जगभरातील चाहते सज्ज झाले आहेत . गेल्या वर्षभरात गुडघ्यावरील शस्त्रक्रियेमुळे फेडररला निम्मे वर्ष खेळताच आले नाही . दुसरीकडे मनगटाच्या दुखापतीने सतावल्यामुळे नदाल प्रदीर्घ काळ कोर्टपासून दुरावला . मात्र विलक्षण इच्छाशक्तीच्या जोरावर या दोघांनी पुनरागमन केले . जागतिक क्रमवारीत अव्वल स्थानी विराजमान असलेला अव्वल मानांकित अँडी मरे आणि नोव्हाक जोकोव्हिच यांचे आव्हान संपुष्टात आल्यामुळे फेडरर - नदाल यांच्यात महामुकाबला होण्याची शक्यता निर्माण झाली . दुखापतीमुळे हालचालींवर आलेल्या मर्यादा , युवा खेळाडूंची ऊर्जा यांना पुरेपूर टक्कर देत फेडरर आणि नदाल यांनी अंतिम फेरी गाठली . उपांत्य फेरीत फेडररने मिश्ता झरेव्हचे तर नदालने ग्रिगोर दिमोत्रव्हचे आव्हान संपुष्टात आणले . या दोघांमधील एकूण लढतीत नदाल २३ - ११ असा आघाडीवर आहे . हार्ड कोर्टवरच्या लढतीतही नदालकडे ९ - ७ अशी आघाडी आहे . ऑस्ट्रेलियन खुल्या स्पर्धेत नदालचे ३ - ० असे वर्चस्व राहिले आहे . यंदा स्पर्धेत नदालने १८ तास आणि ५५ मिनिटे कोर्टवर व्यतीत केली आहेत तर फेडररला १३ तास ३७ मिनिटेच खर्च करावी लागली आहेत .


‘शिकारी’चा विषय वेगळा आणि मस्त होता त्यामुळे त्यावर काम करायला मजा आली . हा एक विनोदी आणि संपूर्णतः व्यावसायिक चित्रपट आहे . विनोदाचे बादशाह दादा कोंडके यांना आम्ही वाहिलेली ती एक मानवंदना आहे . तुम्हाला आणि विशेषतः मुलींना जर या ग्लॅमरच्या दुनियेत प्रवेश करायचा असेल तर खुशाल या क्षेत्रात या , पण आंधळेपणाने वावरू नका’ , हा संदेश देण्याचा प्रयत्न या चित्रपटातून केला असल्याची माहिती ‘शिकारी’ चित्रपटाचे प्रस्तुतकर्ता प्रसिध्द दिग्दर्शक महेश वामन मांजरेकर यांनी दिली . कथा आणि मांडणीतीली प्रयोगासाठी ओळखल्या जाणाऱ्या महेश मांजरेकर यांचा ‘शिकारी’ हा नवीन चित्रपट २० एप्रिलला महाराष्ट्रात प्रदर्शित होतो आहे . या चित्रपटाचे दिग्दर्शन विजू माने यांनी केले असून ‘दिल दोस्ती दुनियादारी’ने घराघरात पोहोचलेला आणि स्वतःचे असे वेगळे स्थान अभिनयाच्या क्षेत्रात निर्माण केलेला अभिनेता सुव्रत जोशी आणि नेहा खान ही जोडी या चित्रपटातून दिसणार आहे . नेहा खानचा हा पहिलाच चित्रपट असून या दोघांबरोबरच कश्मीरा शाह , मृण्मयी देशपांडे , भालचंद्र कदम , वैभव मांगले , प्रसाद ओक , सिद्धार्थ जाधव , संदेश उपश्याम , जीवन कराळकर आणि दुर्गेश बडवे यांच्याही महत्वाच्या भूमिका या चित्रपटात आहेत . या चित्रपटाची पोस्टर्स नुकतीच झळकली आणि मराठी चित्रपट रसिकांमध्ये त्याबद्दल चर्चा सुरु झाली . हा चित्रपट विनोदी आहे की ती एक सेक्स कॉमेडी आहे ? की ती एक सामाजिक अंगाने जाणारी नाटय़मय कलाकृती आहे , याबद्दल रसिकांमध्ये उत्सूकता आहे . ‘स्त्रीत्वाचा गैरफायदा घेणाऱ्या श्वापदांनी भरलेल्या जंगलात अडकलेल्या एका देखण्या हरिणीची गोष्ट , असे काहीसे वर्णन या कथेचे करता येईल . ही गोष्ट सांगताना ती जितकी साधीसोपी आणि मनोरंजकपणे मांडता येईल तितकी ती मांडायचा प्रयत्न केला आहे . महेश मांजरेकर या चित्रपटाच्या प्रस्तुतकर्त्यांच्या भूमिकेत असले तरी हा चित्रपट आकार घेत असताना त्यांनी दिलेले योगदान खूप खूप मोठे आहे’ , असे चित्रपटाचे दिग्दर्शक विजू माने यांनी सांगितले . अजित परब , समीर म्हात्रे , शैलेंद्र बर्वे आणि चिनार महेश यांचे संगीत या चित्रपटाला लाभले आहे . तर श्रीरंग गोडबोले , गुरु ठाकूर , अखिल जोशी , जितेंद्र जोशी आणि कुमार यांनी चित्रपटाची गाणी लिहिली आहेत . या चित्रपटात पाच गाणी असून ती अवधूत गुप्ते , उर्मिला धनगर , आनंदी जोशी , जुली जोगळेकर , दिव्या कुमार , अपेक्षा धांडेकर आणि रिंकी गिरी यांनी गायली आहेत .


बॉलिवूडमध्ये एकीकडे घटस्फोटांच्या बातम्या कानावर येत असताना दुसरीकडे लगीनघाईही दिसते . सध्या बॉलिवूड अभिनेत्री करिश्मा कपूर तिच्या दुसऱ्या लग्नाच्या तयारीत असल्याचे म्हटले जात आहे . ती लवकरच तिचा प्रियकर व्यावसायिक संदीप तोष्णीवालशी लग्न करणार असल्याच्या चर्चा आहेत . करिश्माने गेल्या वर्षी संजय कपूरशी घटस्फोट घेतला होता . काही दिवसांपूर्वीच संदीपलाही कायदेशीर घटस्फोट मिळाला . त्याला घटस्फोट मिळाल्यानंतरच त्याच्या आणि करिश्माच्या लग्नाची चर्चा सुरू झाली . गेल्या सोमवारी संदीप आणि डॉक्टर अश्रिता यांनी १४ वर्षांचे नाते संपुष्टात आणले . सात वर्षांपासून घटस्फोटाचा हा खटला सुरू होता . नुकतेच संदीप आणि करिश्मा डिनर डेटला गेले होते . हे दोघे अनेकदा कौटुंबिक पार्टींमध्ये आणि परदेशात फिरताना एकत्र दिसले . करिश्माच्या दुसऱ्या लग्नाबद्दल बाबा रणधीर कपूर यांनी पूर्ण पाठिंबा दिला आहे . रणधीर म्हणाले की , ‘जर करिश्माला दुसरे लग्न करायचे असेल तर माझा तिला पूर्ण पाठिंबा आहे . जर करिश्माला आपल्या आयुष्यात पुढे जायचे असेल तर त्यात चुकीचे काहीच नाही . ती फार समजूतदार आहे . मी संदीपला फारसा ओळखत नाही . पण ती ओळखते . मी फक्त त्याचे फोटो पाहिलेत . ’ ते पुढे म्हणाले की , जर करिश्माने त्याच्याशी लग्न करण्याचा निर्णय घेतला तर ते नेहमीच तिच्या पाठीशी उभे राहतील . रणधीर यांचे करिश्मा आणि करिना या दोन्ही मुलींवर फार प्रेम आहे . काही दिवसांपूर्वी दिलेल्या एका मुलाखतीत ते म्हणाले होते की , ‘मी माझ्या मुलींना नेहमीच म्हणतो की त्यांनी मला दत्तक घ्यावं . ते म्हणाले होते की , त्यांची मुलं आता आयुष्यात स्थिरावली आहेत आणि दोन्ही मुली त्यांच्यापेक्षा जास्त श्रीमंतही आहेत . त्यामुळे त्यांनी मला दत्तक घेतलं तर मी सहजच श्रीमंत होईन . ’ सध्या रणधीर यांच्या बोलण्यावरून तरी करिश्माच्या लग्नाला त्यांची पूर्ण संमती असल्याचेच दिसते . पण स्वतः करिश्मा तिच्या लग्नाची घोषणा कधी करते हे पाहणं उत्सुकतेच असणार आहे .


नुकताच भारतीय क्रिकेट नियामक मंडळाच्या ( बीसीसीआय ) अध्यक्षपदाचा राजीनामा दिलेल्या शशांक मनोहर यांची आंतरराष्ट्रीय क्रिकेट परिषदेच्या ( आयसीसी ) चेअरमनपदी बिनविरोध निवड झाली आहे . आयसीसीमध्ये महत्त्वाचे पद मिळणार असल्याने बीसीसीआयच्या अध्यक्षपदाचा राजीनामा दिल्याचे वृत्त मनोहर यांनी याआधी फेटाळून लावले होते . ‘सध्याच्या घडीला मला बीसीसीआयमध्ये काम करणे फार अवघड करून ठेवले होते . मला कोणाचेही नावे घ्यायची नाहीत . पण मी एवढे नक्कीच सांगू शकतो की , राजीनामा देण्यासाठी माझ्यावर दबाव वाढवण्यात आला होता , ’ असे मनोहर यांनी सांगितले होते . मात्र , अध्यक्षपदाचा राजीनामा दिल्याच्या दोनच दिवसांत मनोहर यांना आयसीसीमध्ये महत्त्वाच्या पदावर वर्णी लागली . आयसीसीच्या चेअरमनपदी मनोहर यांची नियुक्ती करण्यात आली . त्यामुळे माध्यमांमध्ये आलेले वृत्त अखेर ठरले आहे . शशांक मनोहर यांनी ऑक्टोबर २०१५ मध्ये जगमोहन दालमिया यांच्या निधनानंतर बीसीसीआयच्या अध्यक्षपदाची सुत्रे स्विकारली . बीसीसीआयचे अध्यक्ष म्हणून हा त्याचा दुसरा काळ होता .


मुंबई : ट्विटरवरील आपल्या पोस्टमुळे सतत चर्चेत असलेले अभिनेते ऋषी कपूर पुन्हा एकदा वादात सापडले आहेत . चॅम्पियन्स करंडकामध्ये होणार्या अंतिम फेरीच्या पार्श्वभूमीवर त्यांच्या या ट्विटने पुन्हा एकदा खळबळ उडवून दिली आहे . कपूर यांनी ट्विट करताना पाक क्रिकेट बोर्डाला सूचक शब्दात सुनावले आहे . आपल्या ट्विटमध्ये ते म्हणतात , तुम्ही तुमची टीम पाठवाच . यापुर्वी तुम्ही खोखो , हाॅकीचे संघही पाठवले होतेच . या रविवारी अंतिम सामना आहेच , पण फादर्स डे आहे हे विसरू नका . त्यांच्या या ट्विटने पुन्हा एकदा माध्यमांचे लक्ष ऋषी कपूर यांच्याकडे वळले आहे . पुढे ट्विट करताना ते म्हणतात , एकवेळ सामना तुम्ही जिंका . पण दहशतबाद थांबवा .


सध्या लहान मुलांसह मोठी माणसे व्हिडिओ गेम खेळताना दिसतात . सध्या तेच करमणुकीचे साधन झाले आहे . खूप ताणतणाव आल्यावर थोडा वेळ व्हिडीओ गेम खेळला तर आरामदायी वाटू शकते . काही विशिष्ट व्हिडिओ गेमचा उपयोग लहान मुलांमध्ये एकाग्रता वाढवण्यासाठी , त्यांना काही शिकवण्यासाठी केला जातो . स्नायूंच्या किंवा मेंदूच्या आजारांमध्ये उपचारासाठी काही व्हिडीओ गेम बनवलेले आहेत . अशा व्हिडिओ गेमचे आरोग्यासाठी काही फायदेही आहेत आणि काही तोटेही . व्हिडिओ गेम कोण वापरते ? व्हिडिओ गेम सर्वाना सुलभरीत्या मिळू शकतात , पण सर्वाना त्याचे व्यसन होते असे नाही . काही व्यक्तींना व्हिडीओ गेम खेळल्यावर थोडय़ा वेळाने कंटाळा आणि थकवा येतो . ‘व्हिडिओ गेम’ऐवजी मैदानी खेळ आणि इतर मुलांशी सामूहिकपणे खेळायला मुलांना जास्त आवडते . मात्र जी मुले लहानपणापासूनच व्हिडिओ गेम खेळतात किंवा ज्या मुलांना घराबाहेर खेळण्याच्या सुविधा किंवा सहवास मिळत नाही , ते व्हिडिओ गेमकडे वळतात . मुलांमधील चंचलपणा म्हणजेच हायपर अॅक्टिव्हिटी डिसऑडर असलेल्या मुलांना व्हिडिओ गेमकडे जास्त आकर्षण वाटते आणि त्यांना त्याची सवय लवकर लागते . एकलकोंडी , घाबरट आणि संशयखोर व्यक्तींनाही व्हिडिओ गेमचे जास्त आकर्षण असते . व्हिडिओ गेम आणि आरोग्य व्हिडिओ गेमचे परिणाम त्याच्या प्रकारावर आणि किती खेळत आहे त्या प्रमाणावर अवलंबून असतात . चमकणारे , सतत आणि पटकन हलणारे चित्र , आक्रमक असे व्हिडिओ गेम वापरल्याने मुलांमध्ये एकाग्रता कमी होणे , त्यांच्यातील आक्रमकता वाढणे आणि फीटचे झटके येणे असे दुष्परिणाम होतात . एकटे सतत व्हिडिओ गेम खेळत राहिल्यामुळे , इतरांशी कसे वागावे हे शिकू शकत नाहीत आणि ती एकटी पडून जातात . सतत व्हिडीओ गेम खेळणाऱ्या मुलांमध्ये एकाग्रता कमी , शारीरिक स्थूलपणा , स्मृतीचा कमीपणा , अमली पदार्थाकडे आकर्षण आणि अभ्यासामध्ये मागे पडणे असे आढळलेले आहे . प्रौढांमध्ये व्हिडीओ गेम सतत खेळण्याने थकवा , चिडचिडेपणा , डोकेदुखी असे प्रकार होतात . त्याशिवाय बोटांचे , खांद्यांचे , पाठीचे सांधे आणि मांसपेशीचे दुखणे सुरू होते . मनगट , कोपरा आणि गुडघ्याजवळचा स्नायू यांचे नुकसान होऊ शकते . संध्याकाळी उशिरापर्यंत व्हिडिओ गेम खेळण्याने झोपेचे आजार सुरू होतात . खूप जास्त व्हिडिओ गेम खेळणाऱ्यांमध्ये अतिनैराश्यासारखे मानसिक आजार जास्त प्रमाणात आढळतात . व्हिडीओ गेमचा योग्य वापर व्हिडिओ गेम नेहमी वापरले तरी चालतील , मात्र ते प्रमाणात वापरावे . दररोजचे काम , मैदानी खेळ , व्यायाम , झोप आणि सामाजिक संवाद सांभाळून उरलेल्या वेळेत व्हिडिओ गेमचा वापर करावा . व्हिडिओ गेम मुलांचे वय आणि समज पाहून निवडले पाहिजेत . गेम खेळताना आजूबाजूला योग्य प्रकाश पाहिजे . योग्य स्थितीत बसून खेळावे , डोळ्यांपासून थोडय़ा अंतरावर ठेवले पाहिजे . व्हिडिओ गेम खेळून अंग दुखणे , डोकेदुखी असे काही वाटले तर ते बंद करावे . व्हिडिओ गेमचे दुष्परिणाम होईपर्यंत खेळत राहणे चांगले लक्षण नाही . जीवनातील इतर व्यक्ती आणि कामे सोडून व्हिडिओ गेम खेळणे हे व्यसनाचे लक्षण आहे . अशा व्यक्ती दुष्परिणाम झाल्यावरही खेळत राहतात आणि त्यांचे पूर्ण जगणे व्हिडिओ गेमच्या भोवतीच असते . या व्यक्तींना व्यसनमुक्तीचा उपचार द्यावा लागतो . मुलांमध्ये हा धोका विशेष असल्यामुळे त्यांच्या व्हिडिओ गेम वापरण्याकडे पालकांनी विशेष लक्ष दिले पाहिजे .


आनुवंशिक त्वचारोगाने पीडित एका मुलावर शास्त्रज्ञांनी जनुकीय सुधारित पेशीच्या मदतीने तयार केलेली त्वचा प्रत्यारोपित करीत यशस्वीरीत्या उपचार केले आहेत . हा मुलगा एपिडर्मोलिसिस बुलोसा या प्राणघातक आनुवंशिक त्वचारोगाने पीडित होता . या रोगामुळे त्याच्या त्वचेचा बाह्य थर सुमारे ८० टक्के नष्ट झाला होता . इतर उपचारपद्धती अपयशी ठरल्यानंतर जर्मनीतील रुहर - युनिव्हर्सेट बोचूम आणि इटलीतील मोडेना विदय़ापीठ येथील शास्त्रज्ञांनी प्रायोगिक उपचारपद्धतीचा अवलंब करण्याचा प्रयत्न केला . जनुकीय सुधारित पेशींपासून तयार केलेली त्वचा जखमांवर प्रत्यारोपित करण्यात आली . दोन वर्षांच्या उपचारांनंतर हा मुलगा आता सामान्यपणे त्याचे दैनंदिन जीवन जगत आहे . एपिडर्मोलिसिस बुलोसा हा जन्मजात त्वचारोग असून या रोगावर यशस्वीरीत्या उपचार करण्याची पद्धती विकसित करण्यात अदय़ाप यश आले नाही . हा रोग असलेल्या रुग्णांच्या शरीरात त्वचा पुनíनर्माण करण्यासाठी आवश्यक असलेली प्रथिने तयार करणाऱ्या जनुकांमध्ये बिघाड असतो . यामुळे त्वचेवर कोणत्याही प्रकारचा किरकोळ तणाव आल्यास त्वचेवर जखम , फोड येत त्वेचेला नुकसान होत अंगावर चट्टे तयार होतात . रोगाच्या तीव्रतेनुसार शरीराच्या अंतर्गत अवयवांवर देखील या रोगाचा परिणाम होऊ शकतो . सातवर्षीय हसनला कॅथोलीस्केश क्लिनिकूम बोचूम येथे २०१५ मध्ये दाखल करण्यात आले तेव्हा त्याच्या बाहय़ त्वचेचा थराचे ( इपिडरमिस ) ६० टक्के नुकसान झाले होते . उपचारादरम्यान त्याच्या हाता पायावर , पाठ , पोट , मान आणि चेहऱ्यावर त्वचा प्रत्यारोपित करण्यात आली . सुमारे ० . ९४ चौ . मी . जनुकीय सुधारित पेशीद्वारे तयार केलेली त्वचा रुग्णाच्या एकूण ८० टक्के शरीरावर प्रत्यारोपित करण्यात आली , असे प्लास्टिक सर्जरी विभागाचे प्रमुख सल्लागार टोबीस हिर्श यांनी सांगितले .


ग्रास ( हिरवळीच्या ) कोर्ट्सविषयी मी काही वर्षांपूर्वी पूर्णतः अनभिज्ञच होते . ही मैदाने फुटबॉल खेळण्यासाठीच असावीत , असा माझा समज होता , असे फ्रेंच खुल्या स्पर्धेतील महिलांच्या एकेरीत विजेतेपद मिळवणाऱ्या येलीना ओस्टापेंकोने सांगितले . फ्रेंच विजेतेपदामुळे नावलौकिक मिळाला असला तरी मोठेपणात रमणार नाही , असे ठाम मत ओस्टापेंकोने व्यक्त केले आहे . लॅटव्हियाच्या २० वर्षीय ओस्टापेंकोने फ्रेंच स्पर्धेत विजेतेपद पटकावत ऐतिहासिक कामगिरी केली . तिचे हे कारकीर्दीतील पहिलेच ग्रँड स्लॅम विजेतेपद असून हा पराक्रम करणारी ती लॅटव्हियाची पहिलीच खेळाडू आहे . तिने अनुभवी खेळाडू सिमोना हॅलेपवर ४ - ६ , ६ - ४ , ६ - ३ असा सनसनाटी विजय नोंदवला . ओस्तापेन्को व हॅलेप या दोन्ही खेळाडूंना प्रथमच या स्पर्धेचे विजेतेपद मिळवण्याची संधी होती . ओस्तापेन्कोने पहिला सेट गमावल्यानंतर चतुरस्र खेळ करीत विजयश्री खेचून आणली . दोन तासांच्या या अंतिम लढतीत दोन्ही खेळाडूंनी अव्वल दर्जाचा खेळ करीत चाहत्यांना खेळाचा आनंद मिळवून दिला . ओस्टापेंकोने २०१४मध्ये विम्बल्डन स्पर्धेतील कनिष्ठ गटात अजिंक्यपद मिळवले होते . मात्र तरीही ग्रास कोर्ट्सबाबत माझे ज्ञान अपुरेच आहे , अशी कबुली ओस्टापेंकोने दिली . ती म्हणाली , ‘‘मी जरी विम्बल्डन स्पध्रेत विजेतेपद मिळवले होते , तरीही मला ती मैदाने फारशी आवडली नव्हती व तेथे अव्वल दर्जाची कामगिरी कशी करावी याचा सखोल अभ्यासही केला नव्हता . अर्थात मी सर्वोत्तम यश मिळवण्यासाठी त्या वेळी खेळले होते व सुदैवाने माझी कामगिरी सातत्यपूर्ण झाली . ’’ ‘‘फ्रेंच स्पर्धेतील विजेतेपदामुळे मी एकदम मोठी नावारूपास आली आहे . मात्र त्यामध्ये मी रमणार नाही . मला मोठेपणा दाखवायला मुळीच आवडत नाही . सामान्य खेळाडू म्हणूनच वावरण्यात मला खूप आनंद वाटतो . मायदेशात माझ्या सामन्याबाबत खूप उत्सुकता होती . मला विजेतेपद मिळाल्यानंतर चाहत्यांनी जल्लोष केला . हे ऐकून मला खूप आनंद झाला . त्यांच्यामुळेच खेळात उत्तुंग यश मिळवण्यासाठी मला प्रेरणा मिळते . टेनिसमध्ये कारकीर्द करण्याचा निर्णय मी घेतला होता , त्या वेळी माझ्यावर खूप दडपण आले होते . आता ऐतिहासिक कामगिरी केल्याचे मला खूप समाधान वाटत आहे , ’’ असे ओस्टापेंकोने सांगितले . विम्बल्डन स्पर्धेविषयी ओस्टापेंको म्हणाली , ‘‘सेरेना विल्यम्स ही माझ्यासाठी प्रेरणास्थान आहे . मात्र ती यंदा विम्बल्डन स्पर्धेत खेळत नाही , याचे मला खूप दुःख वाटत आहे . तिचा खेळ पाहताना खूप आनंद मिळतो . ’’ १९९७ फ्रेंच खुल्या स्पध्रेत पदार्पणातच जेतेपद पटकावणारी जेलेना ही दुसरी खेळाडू ठरली . यापूर्वी ब्राझिलच्या गुस्ताव्हो कुएर्टेन याने ८ जून १९९७ मध्ये स्पेनच्या सेर्गी ब्रुगुएराला ६ - ३ , ६ - ४ , ६ - २ असे नमवून जेतेपदाचा चषक उंचावला होता . नृत्य आणि टेनिस यांच्यापैकी एकाची निवड करण्याचा निर्णय सोपा नव्हता , परंतु टेनिसची निवड करण्याचा निर्णयाचे फलित झाले . माझ्यावर विश्वास दाखवणाऱ्या प्रत्येकाचे आभार . फ्रेंच खुल्या स्पध्रेचे जेतेपद पटकावेन , असे स्वप्नातही वाटले नव्हते . – जेलेना ओस्तापेंको


सरत्या वर्षाला निरोप देत अनेकांनीच २०१८ चे मोठ्या जल्लोषात स्वागत केले . सोशल मीडियापासून ते अगदी गल्लीबोळापर्यंत सर्वच ठिकाणी नवीन वर्षाच्या स्वागताचा उत्साह पाहायला मिळाला . कलाकारही या उत्साहापासून दूर नाही . याचेच उदाहरण पाहायल मिळाले बिग बींच्या एका सोशल मीडिया पोस्टमधून . महानायक अमिताभ बच्चन सोशल मीडियाच्या माध्यमातून नेहमीच आपल्या चाहत्यांसोबत संवाद साधत असतात . नव्या वर्षाच्या शुभेच्छा देण्यातही ते मागे राहिले नाहीत . यावेळी त्यांनी आपल्या नातींसोबतचे फोटो पोस्ट करत २०१८ चे स्वागत करणारा एक संदेश लिहिला . नव्या नवेली आणि आराध्या या दोघींसोबतचे बिग बींचे हे फोटो पाहता , नातींवर असलेले त्यांचे निखळ प्रेम पाहायला मिळतेय . आराध्यासोबतचा फोटो पोस्ट करत बच्चन यांनी त्याच्या कॅप्शनमध्ये लिहिलंय , ‘चिमुकल्या आराध्याने तिचा हेअर बँड काढून आजोबांच्या केसात लावला . हे करत असताना तिचं हसूच आवरत नव्हतं . ’ आपल्या आयुष्यातील अशा लहानमोठ्या पण , तितक्याच सुखद प्रसंगांना सर्वांसमोर आणत या महानायकाने नवीन वर्षाच्या शुभेच्छा दिल्या . सरत्या वर्षाला निरोप देत बिग बींनी एक ब्लॉगही लिहिला . ज्यात त्यांनी आजूबाजूचा माहोल , कुटुंबातील सदस्यांचा उत्साह आणि नवी सुरुवात या सर्व गोष्टींची सुरेख सांगड घातल्याचे पाहायला मिळाले . VIDEO : केप टाऊनमध्ये अनुष्का फिरण्यात दंग , तर विराटवर चढला भांगड्याचा रंग


आंतरराष्ट्रीय क्रिकेट परिषद ( आयसीसी ) आणि भारतीय क्रिकेट नियामक मंडळामध्ये ( बीसीसीआय ) वाद सुरु असला तरी चँपियन्स करंडक क्रिकेट स्पर्धेत भारतीय संघ सहभागी होणार हे निश्चित झाले आहे . या स्पर्धेसाठी सोमवारी भारतीय संघाची निवड करण्यात येणार आहे . नुकतेच खेळाडूंच्या अनुपस्थितीत टीम इंडियाच्या नव्या जर्सीचे अनावरण करून , बीसीसीआयने आयसीसीला गुगली टाकला ; पण काही तासांतच बीसीसीआयचा कारभार चालवत असलेल्या प्रशासकीय समितीने चॅंपियन्स स्पर्धेसाठी लवकरात लवकर संघाची निवड करा , असा आदेश दिला होता . त्यामुळे आता सोमवारी संघनिवड करण्यात येणार आहे . कर्णधार विराट कोहली व्हिडिओ कॉन्फरन्सच्या माध्यमातून संघनिवडीवेळी सहभागी होणार आहे . संघ निवडण्याची अंतिम मुदत 25 एप्रिल ही असतानाही अजून संघाची निवड का करण्यात आली नाही , अशी विचारणा प्रशासकीय समितीने बीसीसीआयचे सचिव अमिताभ चौधरी यांच्याकडे केली होती . चॅंपियन्स करंडक या स्पर्धेचे आपण गतविजेते आहोत . त्यामुळे आता या स्पर्धेत भारतीय संघ सहभागी होण्याचा मार्ग मोकळा झाला आहे . 2 जूनपासून इंग्लंडमध्ये ही स्पर्धा सुरु होत आहे .


विंडीजविरुद्ध भारताचा तिसरा सामना आज पुण्यात सुरु आहे . या सामन्यात महेंद्रसिंग धोनीने घेतलेला झेल हा साऱ्यांच्या चर्चेचा विषय बनला आहे . जसप्रीत बुमराहच्या चेंडूवर धोनीने चंद्रपॉल हेमराजचा धावत जाऊन झेल टिपला . पूर्ण शरीर झोकून देत पण तरीही शरीराचा समतोल राखत त्याने हा झेल टिपला आणि आपण तंदुरुस्त आहोत याची पुन्हा एकदा पावती दिली . — — — — —


नागराज मंजुळे दिग्दर्शित ‘झुंड’ या चित्रपटाच्या शूटिंगला अखेर सुरुवात झाली आहे . याची शूटिंग सध्या नागपूरमध्ये सुरू आहे . चित्रपटात अमिताभ बच्चन यांची महत्त्वपूर्ण भूमिका असून गेल्या आठवड्यातच ते नागपुरात दाखल झाले . या शूटिंगसंदर्भात बिग बींनी सोशल मीडियावर पोस्ट टाकली असून त्यात त्यांनी नागपूरकरांचे विशेष आभार मानले आहेत . बिग बींची एक झलक पाहण्यासाठी नागपूरच्या हॉटेलमध्ये आणि लॉबीमध्ये चाहत्यांनी गर्दी केली होती . त्याचेच फोटो ट्विटरवर शेअर करत अमिताभ बच्चन यांनी नागपूरकरांचे आभार मानले आहेत . ‘नागपूरकरांनी मला दिलेल्या प्रेमासाठी मी त्यांचा कायम ऋणी आहे , ’ असं त्यांनी लिहिलं आहे . वाचा : साराला डेट करण्याविषयी कार्तिक आर्यन म्हणतो . . गेल्या वर्षभरापासून या चित्रपटाच्या शूटिंगमध्ये बऱ्याच अडचणी येत होत्या . शूटिंगसाठी सुरुवातीला पुण्यात सेट तयार करण्यात आला होता . पण काही कारणास्तव चित्रीकरण थांबवावं लागलं . त्यानंतर अमिताभ बच्चन यांनी चित्रपटातून काढता पाय घेतल्याची चर्चा होती . निर्मात्यांनी त्यांची मनधरणी केल्यानंतर बिग बींनी होकार कळवला . या सर्व अडचणींनंतर अखेर ‘झुंड’चं शूटिंग सुरू झाली आहे . नागपुरातील मोहननगर इथल्या सेंट जॉन स्कूलमध्ये सेट उभारण्यात आला आहे . ‘झुंड’ या चित्रपटाच्या निमित्ताने बिग बी एका निवृत्त क्रीडा शिक्षकांच्या भूमिकेत प्रेक्षकांच्या भेटीला येणार आहेत . यामध्ये अमली पदार्थांच्या व्यसनाधीन गेलेल्या एका मुलाचं आयुष्य फुटबॉल या खेळामुळे कसं सुधारतं याविषयीचं कथानक साकारण्यात येणार आहे .


बॉलीवूड अभिनेत्री करिना कपूर खान लवकरच आई होणार आहे . पुढच्या काही दिवसांतच करिना तिच्या बाळाला जन्म देणार आहे . गरोदरपणाच्या दिवसांमध्ये करिनाने तिच्या स्टाइलने सर्वांच्या नजरा आपल्याकडे वळवून घेतल्या होत्या . गरोदरपणात असेच कपडे घाला तसेच कपडे घालू नका अशा काही समज - गैरसमजांना तिने मागे सारत गरोदरपणातही तुम्ही कसे स्टाइलिश राहू शकता हे दाखवून दिले . आपण गरोदर असल्याचे करिनाने जाहीर केले त्याचवेळी मुलं झाल्यानंतरही तिचे आयुष्य पूर्वीसारखेच राहिल आणि ती चित्रपटसृष्टीतही कार्यरत राहणार असल्याचे तिने सांगितले होते . त्यानंतर रॅम्पवॉक करण्यापासून ते जाहिरात करण्यापर्यंत सैफची ही बेगम नेहमीच चर्चेत राहिली . सोशल मीडियावरही चर्चेत असणाऱ्या करिनाचा एक फोटो सध्या अनेकांच्याच मनात भरत आहे . अवघ्या काहीच दिवसांवर आई होण्याच्या तयारीत असलेल्या करिना आणि सैफने नुकतीच काही बी टाऊन सेलिब्रिटींसह पार्टी केली . त्यांच्या या पार्टीमध्ये अमृता अरोरा , मलायका अरोरा करिश्मा कपूरही हजर होते . या पार्टीमध्ये सर्वात जास्त लक्ष वेधलं ते म्हणजे सलमान खान आणि लुलिया वंतूर यांनी . गरोदरपणाचा सारा दृष्टीकोनच बदलून टाकणारी करिना तिच्या या दिवसांमध्येही विविध पार्ट्यांना हजेरी लावत होती . त्यामुळे करिनाच्या या पार्टी मूडमुळे ‘बेबी को पार्टी पसंद है’ , असेच म्हणावे लागेल . वाचाः करिना २० डिसेंबरला देणार गोड बातमी दरम्यान , या पार्टीमध्ये लुलिया वंतूर कशी ? हाच प्रश्न अनेकांना पडत असेल . कारण , गेल्या काही काळापासून भाईजान सलमान खान आणि त्याची तथाकथित प्रेयसी लुलिया वंतूर यांच्या नात्यात दुरावा आला असून ती पुन्हा मायदेशी परतली आहे अशी माहिती हाती आली होती . पण , लुलियाच्या परतण्याने सलमान आणि तिच्या नात्यामध्ये ‘ऑल इज वेल’ आहे असंच दिसतंय . एका रोमानियन मीडिया पोर्टलला दिलेल्या मुलाखतीत लुलियाने प्रत्यक्ष - अप्रत्यक्षरित्या सलमान आणि तिच्या नातेसंबंधांवर भाष्य केले होते . हेलन यांच्या वाढदिवसानिमित्त ती मुंबईत आली होती अशी माहती सुत्रांनी दिली आहे . वाचाः . . यामुळे करिना - शाहिदमधील दुरावा संपला काही कामानिमित्त आणि कुटुंबाला खूप दिवस न भेटल्यामुळे काही दिवसांपूर्वी लुलिया तिच्या मायदेशी परतली होती . ती सलमान सोबत ‘ट्युबलाइट’ या चित्रपटाच्या चित्रिकरणावेळीही हजर होती . तसेच बिग बॉसच्या सेटवरही ती अनेकदा जायची . पण भारतातील व्हिसा संपल्यामुळे आणि मायदेशात काही महत्त्वाची कामे असल्यामुळे ती परतली होती . पण आता ती मुंबईत परत आली आहे असेही सूत्रांनी सांगितले आहे .


सध्याच्या युगातील संवादाच्या लोकप्रिय माध्यमांपैकी एक म्हणून व्हॉटसअॅपकडे पाहिले जाते . एरवी व्हॉटसअॅप खूपच फायदेशीर ठरत असले तरी अनेकदा त्यामुळे आपण अडचणीत येण्याची शक्यता असते . कधीकधी आपण व्हॉटसअॅपवरून चुकून भलत्याच व्यक्तीला मेसेज पाठवतो . ती व्यक्ती आपला मित्र किंवा मैत्रीण असेल तर यामुळे निर्माण होणारा गोंधळ थोडक्यात निभावतो . मात्र , कुणा तिऱ्हाईत व्यक्तीला असा चुकीचा मेसेज गेल्यास वाईट अनुभव येण्याची शक्यता असते . त्यामुळे अशी चूक घडल्यानंतर हा मेसेज त्या व्यक्तीपर्यंत पोहोचण्यापूर्वीच डिलिट किंवा अनसेंड करता आला तर , असा विचार आपल्यापैकी अनेकांच्या मनात आला असेल . लवकरच तुमची ही इच्छा पूर्ण होणार आहे . आगामी काही दिवसांत व्हॉटसअॅपवर एक नवीन फीचर उपलब्ध होणार आहे . ‘डिलीट फॉर एवरीवन’ असं या फीचरचं नाव असेल . ‘इंडिपेन्डट’ने दिलेल्या माहितीनुसार , जर अनावधानाने एखाद्या ग्रुपमध्ये किंवा व्यक्तीला मेसेज गेले तर पाच मिनिटांच्या आत युजरला या फीचरमुळे ते मेसेज अनसेंड करता येतील . फक्त टेक्स्ट मेसेजच नाही तर फोटो , डॉक्युमेंट , व्हिडिओ , जीआयएफ देखील अनसेंड करता येणार आहे . पण समोरच्या व्यक्तीने तुमचा मेसेज लगेच वाचला तर मात्र तुमच्याकडे काहीच पर्याय नसेल . या फीचरची यशस्वी चाचणी झाली असून लवकरच युजरला या फीचरचा लाभ घेता येणार आहे . व्हॉट्सअॅप बिटा इन्फोने ट्विटरवर केलेल्या पोस्टमध्ये लिहिलं आहे की , ‘व्हॉट्सअॅप डिलीट फॉर एव्हरीवन फीचरचं काम करत आहे . यामुळे पाठवण्यात आलेले मेसेज रिकॉल केले जात आहेत . कोणताही गाजावाजा न करता हे फीचर सुरु करण्यात येणार असून लवकरच युजर्सना ही सुविधा उपलब्ध होणार आहे’ . जगभरात सध्याच्या घडीला व्हॉट्सअॅप वापरणाऱ्यांची संख्या ही १२० कोटींच्या घरात आहे . २००९ साली सुरु करण्यात आलेल्या व्हॉट्सअॅप या कंपनीला २०१४ साली फेसबुकने तब्बल १९ अब्ज डॉलर्स मोजून विकत घेतले होते .


सोशल मीडियामुळे आपल्या आवडत्या कलाकाराशी संवाद साधणं , त्यांचे अपडेट्स जाणून घेणं सोपं झालं आहे . यामुळे सेलिब्रिटीसुद्धा त्यांच्या चाहत्यांशी जोडले गेले आहेत . मात्र , असेही काही सेलिब्रिटी आहेत , जे अजूनही सोशल मीडियावर सक्रीय नाहीत . त्यांचे चाहते ट्विटर , फेसबुक किंवा इन्स्टाग्रामवर त्यांच्या नावाने फॅन पेज अकाऊंट्स चालवतात . अशीच एक सेलिब्रिटी म्हणजे , करिना कपूर खान . करिनाच्या लाखो चाहत्यांची इच्छा आहे की सोशल मीडियावर तिने अधिकृत अकाऊंट सुरू करावेत . विशेष म्हणजे , अभिनेत्री सोनम कपूरलाही हेच वाटत असून बेबोनं इन्स्टाग्रामवर यावं यासाठी प्रयत्न करणार असल्याचं तिने सांगितलं . सोनम कपूर सध्या तिच्या आगामी ‘वीरे दी वेडिंग’ या चित्रपटाच्या शूटिंगमध्ये व्यग्र आहे . सोनमचे नुकतेच ट्विटरवर एक कोटी दहा लाख फॉलोअर्स झाले आहेत . या निमित्ताने तिने ट्विटर चॅटच्या माध्यमातून चाहत्यांशी संवाद साधला . आवडी - निवडींसोबत सोनमने तिच्या ‘टू डू लिस्ट’मध्ये कोणकोणत्या गोष्टी आहेत हेदेखील सांगितले . ‘वीरे दी वेडिंग’मधील तुझी सहकलाकार करिनाला इन्स्टाग्रामवर येण्यास सांगशिल का ? ’ असा प्रश्न एका चाहत्याने तिला ट्विटरवर विचारला . यावर होकार देत , तिला सोशल मीडियावर आणणं हे आपल्या ‘टू डू लिस्ट’मध्ये असल्याचं सोनमने सांगितलं . त्यामुळे करिनाने सोशल मीडियावर यावं ही चाहत्यांसोबतच सोनमचीही इच्छा आहे , असं म्हणायला हरकत नाही . आता करिना ही इच्छा पूर्ण करणार का , हे पाहणं औत्सुक्याचं ठरेल . वाचा : ‘या’ कारणामुळे बाथरूममध्ये होत होत्या आमिरच्या मिटींग्ज शशांक घोष दिग्दर्शित ‘वीरे दी वेडिंग’ या चित्रपटाचं शूटिंग दिल्लीनंतर बँकॉकमध्ये होणार आहे . एकता कपूर आणि सोनमची बहीण रीया कपूर निर्मित या चित्रपटात स्वरा भास्कर , शिखा तस्लानिया , सोनम कपूर आणि करिना कपूर या चारही अभिनेत्री स्क्रिन शेअर करताना दिसतील .


अभिनेता अक्षय कुमार सध्या त्याच्या आगामी चित्रपटाच्या प्रसिद्धीमध्ये व्यग्र आहे . ‘जॉली एलएलबी २’ चित्रपटाच्या प्रसिद्धीसाठी खिलाडी कुमारने नुकतेच ‘द कपिल शर्मा शो’ या कार्यक्रमामध्ये हजेरी लावली होती . कपिल शर्माच्या धम्माल विनोदी खेळीवर खिलाडी कुमारने केलेली फटकेबाजी पाहता या दोघांनीही एकच कल्ला केला असे म्हणावे लागेल . यावेळी खिलाडी कुमारसोबतच अभिनेत्री हुमा कुरेशीनेही हजेरी लावली होती . खिलाडी कुमारला एका वकिलाच्या रुपात पाहून त्यावेळी उपस्थितांमध्ये आनंदाचे वातावरण पाहायला मिळत होते . अक्षय कुमार ‘जॉली एलएलबी २’ या चित्रपटामध्ये एका वकिलाच्या भूमिकेत झळकणार आहे . त्यामुळे कपिलच्या शो मध्येही अक्षयने त्याचा वकिली बाज काही सोडला नाही हेच खरे . कपिलच्या कार्यक्रमामधील काही पात्रांनाही खिलाडी कुमारने चक्क आरोपीच्या पिंजऱ्यात उभे केले . त्यामुळे आता विनोदाची चौफेर फटकेबाजी करणारे हे कलाकार खिलाडी कुमारच्या प्रश्नांचा कशा प्रकारे सामना करणार हे पाहणे औत्सुक्याचे ठरणार आहे . येत्या १० फेब्रुवारीला अक्षय कुमारचा हा बहुचर्चित चित्रपट प्रेक्षकांच्या भेटीला येणार आहे . दरम्यान , बॉलिवूडचा हा आघाडीचा अभिनेता लवकरच ‘तुझ्यात जीव रंगला’ या मालिकेत लवकरच झळकणार आहे . ‘जॉली एलएलबी’ या सुभाष कपूर दिग्दर्शित सिनेमाच्या त्याच नावाने येणाऱ्या सिक्वलमध्ये अक्षय कुमार जॉलीच्या म्हणजेच जगदीश्वर मिश्राच्या मुख्य भूमिकेत आहे . याआधीच्या सिनेमात जॉलीची भूमिका अभिनेता अर्शद वारसीने केली होती . मात्र सिक्वलमध्ये अक्षय कुमारची वर्णी लागली आहे . या सिनेमाची चर्चा मराठीमध्ये होणे ही हिंदीवाल्यांसाठी आवश्यक बाब ठरू लागली असल्याने आपल्या सिनेमासाठी अक्षय कुमार पुन्हा मराठीकडे वळला आहे . मात्र यावेळी त्याने ‘चला हवा येऊ द्या’ ऐवजी सध्या नंबर वन असलेल्या ‘तुझ्यात जीव गुंतला’ या मालिकेची निवड केली आहे . आता लखनौमधला जगदीश्वर मिश्रा आणि कोल्हापूरचा राणा यांची भेट होणार कशी ? हा या कथेचा गमतीचा भाग ठरणार आहे .


सातत्यपूर्ण कामगिरी करून महिला जागतिक बुद्धिबळ अजिंक्यपद स्पध्रेत आगेकूच करणाऱ्या ग्रँडमास्टर द्रोणावली हरिकाला उपांत्य फेरीच्या पहिल्या लढतीत पराभवाचा धक्का सहन करावा लागला . चीनच्या टॅन झोंगयीने ४४ चालींमध्ये हरिकावर मात करून १ - ० अशी आघाडी घेतली . जागतिक बुद्धिबळ स्पध्रेत सलग तिसऱ्यांदा उपांत्य फेरीत प्रवेश करणाऱ्या हरिकाला चीनच्या खेळाडूने कोणतीच संधी दिली नाही . जवळपास ही लढत एकहाती झाली . त्यामुळे परतीच्या लढतीत हरिकाला विजय मिळवावाच लागेल . जर तसे करण्यात ती यशस्वी झाली तर पुन्हा कोंडी फोडणाऱ्या दोन लढतींमधून हरिकाला पुनरागमन करण्याची संधी मिळेल ; पण परतीच्या लढतीत बरोबरी किंवा पराभव झाल्यास हरिकाचे आव्हानही संपुष्टात येईल . पांढऱ्या मोहऱ्यांनी खेळणाऱ्या झोंगयीची सुरुवात आश्वासक वाटली नाही . त्यामुळे पहिल्या टप्प्यात हरिकाने तिला तुल्यबळ लढत दिली . मात्र चिनी खेळाडूने योग्य डावपेच आखून मध्यंतरापर्यंत सामन्यावर पकड घेतली . त्यामुळे हरिकाला बचावात्मक खेळ करावा लागला . त्यानंतर झोंगयीने योग्य चाली आखून ४६व्या चालीत विजय निश्चित केला . दुसऱ्या उपांत्य फेरीत अनेक नाटय़मय वळणानंतर रशियाच्या अॅलेक्झांड्रा कोस्टेनियूकला सुरुवातीच्या आघाडीनंतरही युक्रेनच्या अॅना मुझीचुकविरुद्ध पराभव पत्करावा लागला . ६४ चालींच्या या लढतीत काळ्या मोहऱ्यांनी खेळणाऱ्या अॅनाने चतुराईने खेळ करत बाजी मारली . त्यामुळे परतीच्या लढतीत तिला आगेकूच करण्यासाठी बरोबरीही पुरेशी आहे .


इंडियन सुपर लीग फुटबॉलमधील ( आयएसएल ) केरळ ब्लास्टर्स संघातील आपला मालकी हक्क काढून घेतल्यानंतरही त्या संघासाठी आपल्या हृदयात नेहमीच खास जागा राहील , अशी प्रतिक्रिया भारताचा माजी फलंदाज सचिन तेंडुलकरने रविवारी व्यक्त केली . २०१४पासून सुरू झालेल्या ‘आयएसएल’च्या पहिल्या हंगामापासून सचिन केरळ ब्लास्टर्स संघाचा अविभाज्य घटक होता . सलग चार वर्षे संघाचा मालकी हक्क बजावल्यानंतर यंदा मात्र त्याने माघार घेतली आहे . याबाबत सचिन म्हणाला , ‘‘पाचव्या वर्षांत पदार्पण केल्यामुळे क्लबला पुढील पाच वर्षे व त्यापुढील काळासाठीही तयारी केली पाहिजे . खेळाडूंशी चर्चा आणि विचारविनिमय करूनच मी संघाच्या मालकी हक्कातून माझा वाटा काढून घेण्याचा निर्णय घेतला आहे . ’’ ‘‘मला खात्री आहे की केरळ ब्लास्टर्स सध्या विकासाच्या दिशेने वाटचाल करत आहे . मला या संघाचा अभिमान असून माझ्या हृदयात त्यांच्यासाठी विशेष स्थान असेल , ’’ असे सचिन म्हणाला . २०१४ व २०१६मध्ये केरळ ब्लास्टर्स संघाने आयएसएलच्या अंतिम फेरीपर्यंत धडक मारली होती . मात्र दोन्ही वेळेस त्यांना अॅटलेटिको कोलकाता संघाकडून पराभव पत्करावा लागला . ‘‘सचिनने माघार घेतल्यामुळे केरळ ब्लास्टर्सच्या मालकी हक्कात ८० टक्के वाटा असणारे आय क्वेस्ट , चिरंजीवी आणि अल्लू अरविंद आदी मंडळी सचिनच्या २० टक्के हक्कातील आपापसात वाटणी करून घेतील , ’’ असे केरळ ब्लास्टर्स संघाच्या व्यवस्थापनाने निवेदनात म्हटले .


नोकरीच्या शोधात असणा - यांसाठी गुगलने एक खास सेवा सुरू केली आहे . ही सेवा गुगलने सर्वप्रथम गेल्या वर्षी अमेरिकेत सुरू केली होती . गुगल फॉर जॉब्स असं या गुगलच्या नव्या फीचरचं नाव असून याद्वारे नोकरीच्या शोधात असणा - यांचं काम सोपं व्हावं हा गुगलचा प्रयत्न आहे . सध्या हे फीचर केवळ इंग्रजी भाषेतच उपलब्ध असणार आहे . याशिवाय काही राज्य सरकारांसोबतही गुगलची बोलणी सुरू आहेत . गुगलने अनेक कंपन्यांसोबत भागीदारी केली आहे . TimesJobs , Shine . Com आणि LinkedIn यांसारख्या अनेक संकेतस्थळांसोबतही गुगलने भागीदारी केली आहे . या फीचरद्वारे नोकरीचा शोध घेणं सहज - सोपं व्हावं हा गुगलचा प्रयत्न आहे . कसं करायचं सर्च – गुगल सर्चमध्ये केवळ Jobs near me किंवा Jobs for fresher असे कीवर्ड्स लिहिल्यास तुमच्या समोर गुगलचा नवा डॅशबॉर्ड सुरू होईल . येथे नोक - यांची यादी दिसेल , तेथे क्लिक करुन तुम्ही नोकरीसाठी अर्ज करु शकतात . एका जॉब व्हॅकेन्सीवर क्लिक केल्यास तुमच्यासमोर अनेक पर्याय दिसतील . सर्वप्रथम नोकरीबाबत माहिती असेल , त्यानंतर पात्रता किती असावी याबाबत आणि कोणत्या संकेतस्थळावर नोकरीची माहिती आहे हे दिसेल आणि तुम्ही तेथून अर्ज करु शकतात . येथे सेव्ह करण्याचा पर्यायही उपलब्ध असेल . – तुम्ही नोकरी शोधताना प्रेफेरेंस सेट करु शकतात . म्हणजे पार्ट टाइम किंवा फुल टाइम जॉब , लोकेशन , जॉब टायटल आणि अनुभव आदी गोष्टी तुम्हाला हव्या त्याप्रमाणे सेट करता याव्यात यासाठी कंपनीने स्मार्ट फिल्टर दिलं आहे . तसंच यामध्ये अलर्ट फीचर देखील आहे , म्हणजे तुम्ही शोधत असलेल्या नोकरीसारखी एखादी संधी असेल तर तुम्हाला इमेल पाठवून माहिती दिली जाईल .


Nokia 7 Plus आणि Nokia 8 Sirocco हे दोन बहुप्रतिक्षित फोन अखेर भारतात विक्रीसाठी उपलब्ध झाले आहेत . मागच्याच महिन्यात हा फोन आंतरराष्ट्रीय बाजारात विक्रीसाठी उपलब्ध झाला होता . मात्र तो भारतात येण्यास बराच वेळ लागला . हा फोन आता लाँच झाला असला तरीही त्याच्या प्रीऑर्डर काही दिवसांपूर्वीच सुरु झाल्या होत्या . Nokia 7 Plus अॅमेझॉन इंडियावर तर Nokia 8 Sirocco फ्लिपकार्टवर उपलब्ध आहेत . ऑनलाइन मार्केटबरोबरच हे दोन्ही फोन संगीता , पूर्विका , क्रोमा , रिलायन्स डिजिटल यांसारख्या रिटेलर्सकडेही उपलब्ध आहेत . एचएमडी ग्लोबलने ग्राहकांना आकर्षित करण्यासाठी काही आकर्षक ऑफर्सही जाहीर केल्या आहेत . Nokia 7 Plus ची किंमत भारतात २५ , ९९९ रुपये असून मेरा पहला स्मार्टफोन या ऑफरअंतर्गत २ हजार रुपयांची कॅशबॅक देण्यात येणार आहे . याबरोबरच हा फोन खरेदी करणाऱ्या ग्राहकांना सर्व्हीफाय कंपनीकडून १२ महिन्यांचा अपघाती नुकसान विमाही देण्यात येणार आहे . शिवाय सगळ्या मोठ्या बँकांच्या क्रेडीट कार्डवर नो कॉस्ट ईएमआयचा पर्याय देण्यात आला आहे . तर Nokia 8 Sirocco ची भारतातील किंमत ४९ , ९९९ रुपये आहे . या फोनच्या खरेदीवर एअरटेलच्या ग्राहकांना पहिले सहा रिचार्ज मोफत मिळणार आहेत . या रिचार्जची किंमत १९९ रुपये आणि ३४९ रुपये असेल . यावर २० जीबी डेटाही मिळणार आहे . याबरोबरच फ्लिपकार्टवर जुना फोन एक्सचेंज करणाऱ्यांना १९ हजार रुपयांपर्यंतचे डिस्काऊंट मिळणार आहे . तसेच हा फोन खरेदी करणाऱ्या ग्राहकांना मेक माय ट्रीप च्या हॉटेल बुकींगवरही २५ टक्क्यांपर्यंतची सूट मिळेल . आयसीआयसीआयच्या कार्डधारकांना ठराविक कालावधीसाठी १० टक्के कॅशबॅकची ऑफर देण्यात आली आहे .


शाहरुख खानचे किती चाहते आहेत याची मोजणी न केलेलीच बरी . कारण त्याचे चाहते फक्त भारतातच नाही तर जगभरात आहेत . इंटरनेटवर सर्वाधिक सर्च केल्या जाणाऱ्या व्यक्तींमध्ये शाहरुखचं नाव प्रामुख्याने घेतलं जातं . त्यामुळे इंटरनेटवर त्याच्याबद्दल सर्वाधिक सर्च केले जाते . शाहरुख नुकताच एका कार्यक्रमात मुलाखतीसाठी गेला असता त्याच्याविषयी सर्वाधिक सर्च केल्या जाणाऱ्या प्रश्नांची उत्तरं त्याला विचारण्यात आली . असा साजरा केला कतरिनाने तिचा वाढदिवस पण नेमकं शाहरुखच्या चाहत्यांना त्याच्याविषयी काय जाणून घ्यायचं असेल असा प्रश्न खुद्द शाहरुखलाही पडला होता . तुम्हीही शाहरुखचे चाहते असाल आणि त्याचा फोन नंबर मिळावा अशी तुमची इच्छा आहे . तर अशी इच्छा असणारे तुम्ही काही एकटेच नाहीत . तुमच्यासारख्याच इतर चाहत्यांनाही बादशहाचा फोन नंबर मिळावा असे वाटते . शाहरुखला सर्वात जास्त विचारला जाणारा प्रश्न त्याचा मोबाइल नंबर हा आहे . या प्रश्नाचं उत्तर देताना तो म्हणाला की ५५५९९६०३२१ या नंबरवर मध्यरात्री नंतर चाहते फोन करुन त्याच्याशी बोलू शकतात . जर त्याने फोन उचलला नाही तर ते मेसेजही टाकू शकतात . तो इमोजीचा वापर करुन त्यांच्या मेसेजना उत्तर देण्याचा प्रयत्न करेल . या प्रश्नाशिवाय खानला त्याच्यासंबंधित सर्वाधिक सर्च केले गेलेले प्रश्न विचारण्यात आले आणि त्याने त्या सर्व प्रश्नांची उत्तरंही दिली . जब हॅरी मेट सेजलमध्ये त्याच्या शरिरावर एक टॅटू दिसतो . पण खऱ्या आयुष्यात त्याच्या शरिरावर टॅटू आहे का ? असा प्रश्न जेव्हा त्याला विचारला तेव्हा त्याचं उत्तर नाही असंच होतं . सिनेमाची गरज म्हणून तो टॅटू काढतो अन्यथा त्याला टॅटू काढायची भीती वाटते . याशिवाय त्याच्याकडे खासगी जेट नाहीये . या व्हिडिओमध्ये शाहरुखने तो पहिल्यांदा गौरीला कुठे भेटला तेही सांगितले . शाहरुखच्या कामाबद्दल बोलायचे झाले तर , अनुष्का शर्मासोबतचा त्याचा ‘जब हॅरी मेट सेजल’ हा सिनेमा पुढच्या महिन्यात प्रदर्शित होणार आहे . या सिनेमातले बटरफ्लाय हे गाणेही नुकतेच प्रदर्शित झाले . लुधियानाच्या वेब मॉलमध्ये हजारो चाहत्यांच्या उपस्थितीत हे गाणे प्रदर्शित करण्यात आले होते . सनी लिओनीच्या गाण्यावर क्रिस गेलने केला डान्स आणि म्हटले…


बॉलिवूडची ड्रीम गर्ल हेमा मालिनी यांचा आज ६९ वा वाढदिवस . हेमा मालिनी आणि धर्मेंद्र यांच्या लव्ह स्टोरीपासून ते लग्नापर्यंतच्या साधारणपणे साऱ्याच गोष्टी त्यांच्या चाहत्यांना माहिती आहेत . पण संजीव कुमार आणि जितेंद्र यांनाही हेमा मालिनीसोबत लग्न करायचे होते , हे फार कमी जणांना ठाऊक आहे . संजीव यांना हेमा मालिनी यांच्याशी लग्न करायचे होते म्हणून त्यांनी जितेंद्र यांची मदत घ्यायचे ठरवले . संजय यांनी जितेंद्रला त्यांच्या मनातील गोष्ट हेमापर्यंत पोहोचवायला सांगितले . पण तेव्हा हेमा यांनी संजीव यांच्याशी लग्न करण्यास नकार दिला . असे म्हटले जाते की , हेमा यांनी संजीव यांना लग्नासाठी नकार दिला असला तरी त्यांना जितेंद्र आवडू लागले होते . जितेंद्र आणि हेमा यांनी ‘दुल्हन’ सिनेमाच्या चित्रीकरणावेळी एकमेकांसमोर आपल्या प्रेमाची कबुली दिली . दोघांच्या घरातल्यांनीही लग्नासाठी परवानगी दिली होती . जितेंद्र यांना हेमाशी लग्न करण्याची इच्छा तर होती पण तेव्हा ते शोभा यांना डेट करत होते . शोभा आणि जितेंद्र हे लहानपणीपासूनचे मित्र होते . शोभा यांना जेव्हा हे कळले तेव्हा त्यांनी हेमा यांना जितेंद्रंना समजावयाला सांगितले . पण यादरम्यान हेमा आणि जितेंद्र यांचे कुटुंबीय एकमेकांना भेटले . एकीकडे दोन कुटुंब एकमेकांना भेटत असताना हेमा यांना धर्मेंद्र यांचा फोन आला आणि त्यांनी हेमा मालिनीसाठीचे आपले प्रेम व्यक्त केले . कोणताही निर्णय घेण्यापूर्वी धर्मेंद्र यांनी हेमा यांना एकदा भेटायला सांगितले . असे म्हटले जाते की , धर्मेंद्र यांची पहिली पत्नी त्यांना घटस्फोट देण्यास तयार नव्हती म्हणून धर्मेंद्र यांनी हेमा मालिनी यांच्याशी लग्न करण्यासाठी इस्लाम धर्म स्वीकारला . हेमा यांचे वडील व्ही . एस रामानुजम चक्रवर्ती यांचा या लग्नाला विरोध होता . धर्मेंद्र आणि प्रकाश यांना आधीच चार मुले होती . म्हणून रामानुजम यांचा या लग्नाला तीव्र विरोध होता . वडीलांच्या निधनानंतरच धर्मेंद्र आणि हेमा यांचे लग्न झाले . या लग्नाला हेमा यांच्या आईचाही विरोध होता पण तरीही त्यांनी लग्न केले . हेमा यांच्या मते , धर्मेंद्र यांच्याकडे आकर्षित होण्याचे मुख्य कारण त्यांचा स्वभाव होता . धर्मेंद्र हे त्यांच्या आईसारखेत शांत आणि कणखर आहेत . हेमा आणि धर्मेंद्र यांना ईशा आणि आहना या दोन मुली असून दोघींचीही लग्न झाली आहेत .


२०१६ सालच्या ट्वेन्टी - २० विश्वचषक स्पर्धेच्या आयोजनात महत्त्वपूर्ण कामगिरी बजावणाऱ्या ३२ जणांना विशेष मानधन देण्यावरुन बीसीसीआयच्या पदाधिकाऱ्यांमध्ये जुंपल्याची बाब समोर आली आहे . बीसीसीआयचे सीईओ राहुल जोहरी यांनी २८ फेब्रुवारीला एका ईमेलद्वारे विश्वचषकातील कामगिरीचा मोबदला ३२ कर्मचाऱ्यांना म्हणून विशेष बक्षिस देण्याचा प्रस्ताव मांडला होता . बक्षिसाची ही रक्कम ३ . ३ कोटी इतकी होती . मात्र , या प्रस्तावावर बीसीसीआयचे खजिनदार अनिरुद्ध चौधरी यांनी तीव्र आक्षेप नोंदवला आहे . अनिरुद्ध चौधरी यांनी संपूर्ण प्रस्तावाला मान्यता कशी काय देण्यात आली ? . तसेच यामध्ये फेरफार असल्याचे सांगत ताशेरे ओढले आहेत . राहुल जोहरी यांनी या तब्बल तीन कोटींच्या प्रस्तावाला मान्यता देण्यासाठीचा मेल बीसीसीआयचे मुख्य आर्थिक अधिकारी ( सीएफओ ) संतोष रांगणेकर व सर्वोच्च न्यायालयाने नेमलेल्या प्रशासकीय समितीचे ( सीओए ) सदस्य विक्रम लिमये आणि बीसीसीआयचे वकील आदर्श सक्सेना यांना पाठवला होता . शहा आणि एम . व्ही . श्रीधर या दोन संचालकांनी हा प्रस्ताव प्रमाणित केल्याचेही जोहरी यांनी ईमेलमध्ये म्हटले होते . शहा आणि एम . व्ही . श्रीधर यांचाही समावेश आहे . या दोघांनाही प्रत्येकी ५५ हजार डॉलर्स मिळणार आहेत . त्यामुळेच अनिरुद्ध चौधरी यांनी या प्रस्तावाबद्दल अनेक शंका उपस्थित केल्या आहेत . हा प्रस्ताव प्रमाणित करणाऱ्या शहा आणि श्रीधर यांनाच ५५ हजार डॉलर्स मिळत असल्याचे दिसत आहे . त्यांनी नक्की काय प्रमाणित केले , याबद्दल मला शंका आहे . ही विशेष रक्कम संबंधित लोकांना दिली जावी , यालादेखील त्यांनीच मान्यता दिली आहे का , असा सवाल चौधरी यांनी उपस्थित केला आहे . बीसीसीआयकडून आर्थिक बक्षिस देण्यात येणाऱ्या ३२ जणांमध्ये दिल्लीचे माजी पोलीस आयुक्त नीरज कुमार यांचा समावेश आहे . त्यांनी बीसीसीआयच्या भ्रष्टाचारविरोधी पथकाच्या सल्लागाराची भूमिका पार पाडली होती . त्यामुळे त्यांना बीसीसीआयकडून ३० हजार डॉलर्स देण्यात येणार आहेत . तर , रत्नाकर शेट्टी यांना २० हजार डॉलर्स मिळणार आहेत . याशिवाय , संबंधित लोकांच्या कार्यालयांतील शिपायांना पाच हजार डॉलर्स आणि अनेक कर्मचाऱ्यांवर तीन हजार डॉलर्सची खैरात करण्यात येणार आहे . मात्र , चौधरी यांच्या म्हणण्यानुसार या प्रस्तावात अनेक त्रुटी असून भविष्यात ते सिद्ध झाल्यास त्याची जबाबदारी कोण घेणार , असा सवाल त्यांनी विचारला आहे . तसेच ट्वेन्टी - २० विश्वचषक स्पर्धा ३२ लोकांमुळेच यशस्वी झाली होती का , असा सवालही चौधरी यांनी उपस्थित केला आहे .


सलमान खानचा ‘नो एण्ट्री’ १२ वर्षांपूर्वी प्रेक्षकांच्या भेटीला आलेला आणि बॉक्स ऑफीसवर हा चित्रपट चांगलाच गाजला . तेव्हापासूनच त्याच्या सिक्वलची चर्चा होती . सिक्वलमध्येही सलमानच मुख्य भूमिकेत दिसेल अशी चर्चा होती . मात्र , आता सलमानच्या जागी अक्षय कुमारची वर्णी लागणार असल्याची माहिती ‘स्पॉटबॉय ई’ या वेबसाइटने दिली आहे . ‘नो एण्ट्री’च्या सिक्वलची संहिता पूर्ण तयार असून कलाकारांची निवड सुरु असल्याची माहिती काही दिवसांपूर्वी निर्माते बोनी कपूर यांनी दिली होती . ते म्हणाले होते की , ‘या चित्रपटात काम करण्यासाठी लवकरच सलमानला विचारणार आहोत . सलमान याला होकार देईल , अशी अपेक्षा आहे . पण जर त्याने याला नकार दिला तर मग दुसरे पर्याय शोधू . पण प्राधान्य तर सलमानलाच असेल . ’ मात्र आता खिलाडी कुमारला या भुमिकेसाठी विचारण्यात आल्याचं कळतंय . निर्मात्यांकडून याबाबत अद्याप अधिकृत माहिती सांगण्यात आलेली नाही . अनीस बाझमी दिग्दर्शित ‘नो एण्ट्री’मध्ये अनिल कपूर , सलमान , फरदीन खान , लारा दत्ता , ईशा देओल आणि सेलिना जेटली हे कलाकार होते . तर बिपाशा बासू पाहुण्या कलाकाराच्या भुमिकेत पाहायला मिळालेली होती . PHOTO : ‘रेस ३’मध्ये असा असेल सलमानचा लूक सलमानच्या हातात आधीच ‘टायगर जिंदा है’ , ‘रेस ३’ , ‘दबंग ३’ आणि ‘भारत’ हे चित्रपट आहेत . या व्यग्र वेळापत्रकामुळेच त्याने ‘नो एण्ट्री’च्या सिक्वलला नकार दिल्याचं म्हटलं जात आहे .


”मला ना व्यायामाला अजिबात वेळ मिळत नाही . ” ”घर , ऑफीस आणि बाकी गोष्टी सांभाळता सांभाळता नाकात दम येतो , मग व्यायाम कधी करणार ? ” पण उत्तम आरोग्यासाठी व्यायाम अतिशय आवश्यक असतो . अशावेळी अगदी कमी वेळात पण शरीराला उपयुक्त ठरणारा व्यायाम आपण सहज करु शकतो . मात्र , त्यासाठी काही सोप्या युक्त्या वापरणे आवश्यक असते . पाहूया थोड्या वेळात कसा व्यायाम केल्यास तो फायदेशीर ठरतो… १ . उंच उडी मारुन खुर्चीवर बसावे . असे किंमान १० वेळा करावे . २ . उंच उडी मारुन खुर्चीवर बसल्यासारखे करावे . पण प्रत्यक्षात बसू नये . यामुळे मांड्यांची ताकद वाढते . हे १० वेळा करावे . यामुळे कंबरेवरील आणि नितंबावरील चरबी कमी होण्यास मदत होते . ३ . ताठ उभे राहून हात वर करुन सगळे शरीर ताणून घ्यावे . कंबरेतून पुढे वाकत हात जमिनीला टेकवावेत . पाय सरळ ठेवावेत व हाताच्या साह्याने पुढे चालत जावे . शरीर एका सरळ रेषेत येईल असे थांबावे . कंबर खाली किंवा वर नको . पुन्हा हाताच्या साह्याने मागे यावे . यामुळे खांद्याचा आणि पोटाचा चांगला व्यायाम होतो . ४ . उडी मारुन दोन्ही हात आणि पाय बाजूला घ्यावेत आणि पुन्हा जवळ घ्यावे . असे २० वेळा करावे . याचा संपूर्ण शरीरासाठी फायदा होतो . ५ . पाठीवर झोपून दोन्ही पाय ९० अंशाच्या कोनात वर उचलावेत . त्यामुळे हृदयाला सुरळीतपणे रक्तपुरवठा होतो . यानंतर दोन्ही पायातील अंतर वाढवावे . श्वास घेत दोन्ही पायांना ताण येईल असे १० वेळा करावे . इंग्रजी व्ही आकार करावा . कंबरेचा काही त्रास असल्यास हात कंबरेखाली धरावेत . ६ . जमिनीवर झोपलेल्या अवस्थेत दोन्ही हात पाठीमागे नेऊन हाताच्या तळव्यांनी मानेला आधार द्यावा . पाय व्ही आकारात ठेवावेत . पोटावर ताण जाणवेल असे जास्तीत जास्त वेळ थांबावे व पुढे १० आकडे मोजून थांबावे . काय काळजी घ्याल ? १ . वॉर्मअप केल्याशिवाय कोणत्याही व्यायामाला सुरुवात करु नये . २ . व्यायाम करुन झाल्यावर मार्जरासन आणि शवासन करावे . ३ . शरीर आणि मन शांत होईल असे पाहावे . विचारांची गती कमी करण्याचा प्रयत्न करावा . ४ . श्वासाकडे लक्ष केंद्रित करुन मन जास्तीत जास्त शांत करण्याचा प्रयत्न करावा . ५ . शवासनामध्ये झोप लागत असेल तर झोपावे . झोप लागणे याचाच अर्थ आपण थकलो आहोत आणि शरीराला विश्रांतीची आवश्यकता आहे . मनाली मगर - कदम , फिटनेसतज्ज्ञ


नरसिंग यादव हा एक गरीब घरातला सज्जन मुलगा आहे . तो उत्तेजक द्रव्य सेवन करील , असे मला वाटत नाही . कारण तो दहा वर्षांचा असल्यापासून मी त्याला ओळखतो . नरसिंगने कुणाचेही वाईट केलेले नाही , उलटपक्षी त्याच्याबाबतच वाईट होत चालले आहे . त्यामुळे त्याच्याविरुद्ध रचलेला हा कट आहे . गेल्या काही महिन्यांमध्ये त्याच्याविरोधात बरीच मंडळी एकवटली होती . त्यांच्यापैकी एकाने हे केले आहे . नरसिंगविरुद्धचे दुष्कृत्य देशद्रोहीपणाचे लक्षण आहे . आपल्या देशाच्या खेळाडूने परदेशात जाऊन खेळू नये , हा विचारच देशाच्या हिताचा नक्कीच नाही , असे नरसिंगचे प्रशिक्षक जगमल सिंग सांगत होते . आता यापुढे नरसिंगबाबत काय होईल , असे विचारल्यावर जगमल सिंग म्हणाले की , ‘नरसिंगची पुन्हा एकदा चाचणी घेतली जावी . आता या प्रकरणाकडे जगभराचे लक्ष लागले आहे . पंतप्रधानांसहित क्रीडामंत्री , कुस्ती महासंघ यांनी या प्रकरणात लक्ष घातले आहे . बुधवारी नरसिंग राष्ट्रीय उत्तेजकविरोधी संस्थेच्या ( नाडा ) शिस्तपालन समितीपुढे सादर होऊन आपली बाजू मांडणार आहे . यानंतर नरसिंगबाबत काही सकारात्मक निर्णय येईल , अशी आशा मला आहे . ‘नरसिंगने नेहमीच नैसर्गिक आहारावर भर दिला आहे . त्याने कधीही आहारामध्ये अनैतिक गोष्टींचा आतापर्यंत वापर केलेला नाही . गेल्या काही वर्षांमध्ये नरसिंगच्या कामगिरीत लक्षणीय बदल झाला आहे . त्यामुळे ऑलिम्पिकसारख्या मोठय़ा स्पर्धेच्या काही दिवसांपूर्वी तो असे कृत्य कशाला करील ? सोनीपथ येथील त्याच्या आहारामध्ये कुणी तरी हे उत्तेजक द्रव्य मिसळल्याची मला शक्यता वाटत आहे , ’ असे जगमल सिंग म्हणाले .


सणवार जवळ आले की खरेदीला अक्षरशः उधाण येते . किती आणि काय घेऊ असे अनेकांना होऊन जाते . मग हातात मोबाईल आणि समोर लॅपटॉप असताना दुकानात जाऊन वस्तू खरेदी करण्यापेक्षा ऑनलाईन शॉपिंग करण्यालाच प्राधान्य दिले जाते . यामध्ये उपलब्ध असणारे पर्याय आणि घरबसल्या हवी तशी खरेदी करता येत असल्याने हा ट्रेंड वाढला आहे . मनापासून आणि मनभरेपर्यंत खरेदी करणे यात वाईट काहीच नाही . मात्र ते करताना योग्य ती काळजी घ्यायला हवी . नाहीतर तुम्ही फसवले जाण्याचे किंवा तुमचे आर्थिक नुकसान होण्याचे प्रकार घडू शकतात . वृत्तपत्रातील डिस्काऊंट ऑफर्स सणावारांच्या दिवसात वृत्तपत्रात पानेच्या पाने विविध वस्तूंच्या आणि कपड्यांच्या खरेदीशी निगडीत जाहिराती येतात . यामध्ये इतके रुपयांची खरेदी केल्यास इतकी सूट . या गोष्टी खरेदी केल्यास त्यावर विशिष्ट टक्के डिस्काऊंट अशा ग्राहकांना भुरळ घालणाऱ्या जाहिराती केल्या जातात . अशाप्रकारच्या सूट पाहून ग्राहकही आकर्षित होतात . याशिवाय तुम्ही विशिष्ट कंपनीच्या क्रेडिट किंवा डेबिट कार्डवरुन खरेदी केल्यास तुम्हाला ठराविक टक्के डिस्काऊंट मिळेल असेही यामध्ये दिलेले असते . मात्र प्रत्यक्षात त्या वस्तू घ्यायला गेल्यावर सांगण्यात आलेले हे डिस्काऊंट जुन्या वस्तूंवर असल्याचे आपल्याला समजते . याशिवाय काही ठराविक गोष्टींवरच हे डिस्काऊंट असते . त्यामुळे योग्य ती पडताळणी करुन मगच व्यवहार करावा . एक्सचेंज ऑफर ऑनलाईन खरेदीमध्ये अनेक उत्पादनांवर केवळ डिस्काऊंट नाही तर एक्सचेंज ऑफर असते . अशा प्रकारच्या ऑफर्स दिसायला आकर्षक असल्या तरीही आपण आपली जुनी वस्तू अतिशय कमी किंमतीत देऊन बसतो . विमान तिकीटांवर मिळणाऱ्या ऑफर्स आपल्याला मेलवर अनेकदा विविध प्रकारच्या जाहिरातींचे मेल येतात . यामध्ये विमान प्रवासाच्या तिकिटांशी निगडीत मेल असतात . यामध्ये भरगच्च डिस्काऊंट दिले जाते . त्यातच आपल्याला ऑफिसच्या किंवा वैयक्तिक कारणाने कुठे बाहेरगावी किंवा बाहेर देशात जायचे असल्यास तुम्ही अशाप्रकारचे मेल उघडता आणि या प्रलोभनांना बळी पडता . त्यामुळे आपल्याला जे डिस्काऊंट वाटते ते डिस्काऊंट नसून तिकिटांची मूळ किंमत असते . यावर टॅक्स लागू केल्यावर ही किंमत सामान्य तिकिटाइतकीच होते . अॅप अलर्ट आपल्या मोबाईलमध्ये विविध प्रकारची अॅप्लिकेशन्स असतात . या अॅप्लिकेशन्सवर आकर्षक अशा ऑफर्सचे मेसेज येत असतात . खरेदी करण्यास उत्सुक असणारे लोक अतिशय कौतुकाने या सगळ्या ऑफर्स पहातात . अनेक जण या ऑफर्सला बळी पडतात आणि आपल्याकडचे पैसे घालवून बसतात . विशिष्ट कालावधीसाठी असणाऱ्या ऑफर्स सणावारांच्या दिवसात किंवा काही विशिष्ट दिवसांमध्ये कंपन्यांकडून विशेष ऑफर्स देण्यात येतात . त्यामुळे तुम्हाला जर एखादी गोष्ट आवडली तर ती लगेच घ्या . कारण त्यानंतर त्यावरील ऑफर संपलेली असेल आणि त्यानंतर जर तुम्ही चुकून ती वस्तू खरेदी केली तर तुम्हाला ती जास्त किंमतीला घ्यावी लागते .


अर्जुन रामपालची मुख्य भूमिका असलेला ‘डॅडी’चा टिझर प्रदर्शित करण्यात आला आहे . या आधी या सिनेमाचे ऑडिओ टिझर आणि मोशन पोस्टर प्रदर्शित करण्यात आले होते . या टिझरमध्ये अर्जुन रामपाल , अरुण गवळीप्रमाणे गांधी टोपी आणि पांढरा कुर्ता पायजमा घातलेला दिसत आहे . यात तो तुरुंगातल्या खुर्चीवर बसलेला दाखवण्यात आला आहे . या दृष्यात त्याची चौकशी करण्यात येत आहे असे दाखवण्यात आले आहे . पोलिसांच्या आवाजात कठोरता आहे , पण तरीही अर्जुन मात्र त्याच्या अंदाजातच ( गवळीच्या अंदाजात ) डोकं थोडसं खाली करुन बोलताना दिसत आहे . संपूर्ण दृश्यात तो आपला चेहरा तेव्हाच वरती करतो जेव्हा त्याला त्याचे नाव विचारले जाते . तो आपले डोके वर करतो आणि बोलतो , अरुण गुलाब गवळी . या दृश्यात अर्जुनचे डोळे फारच बोलके वाटतात . असीम आहलुवालिया यांच्या दिग्दर्शनात बनलेल्या या सिनेमात अर्जुन रामपाल कुख्यात गुंड अरुण गवळी याची व्यक्तिरेखा साकारत आहेत . मोशन पोस्टरमध्ये अर्जुन रामपाल तर हुबेहुब अरुण गवळीच दिसत आहे . अरुण गवळीला ओळखणारे त्याला डॅडी याच नावाने हाक मारतात . म्हणून या सिनेमाचे नावही ‘डॅडी’ असेच ठेवण्यात आले आहे . या सिनेमाच्या पहिल्या लुकचा फोटो अर्जुनने त्याच्या ट्विटर अकाऊंटवरुन शेअर केला होता . दगडी चाळ आणि त्यात दडलेली अरूण गवळीची गुन्हेगारी दुनिया आता रुपेरी पडद्यावर उलगडणार असून या सिनेमात अर्जुन रामपाल अरूण गवळी उर्फ ‘डॅडी’च्या भूमिकेत दिसणार आहे . ‘डॅडी’ सिनेमाची कथा अरुण गवळी आणि दाऊद इब्राहिमच्या अवतीभोवती फिरताना दिसेल . त्यामुळे दाऊदच्या भूमिकेसाठी फरहान अख्तरची निवड करण्यात आल्याचे कळते . पाहाः डॅडी सिनेमाचा टिझर ‘डॅडी’ सिनेमा व्यतिरिक्त अर्जुन रामपाल सध्या कहानी २ च्या प्रमोशनमध्ये ही व्यग्र आहे . काही दिवसांपूर्वी तो या सिनेमाच्या प्रमोशनसाठी द कपिल शर्मा शोमध्ये गेला होता . प्रमोशनच्या सुरुवातीच्या काळात तो कहानी २ च्या निर्मात्यांवर नाराजही होता . त्यामुळे सिनेमाच्या ट्रेलर प्रदर्शनावेळीही तो उपस्थित नव्हता . तो तेव्हा देशाच्या बाहेर असल्याचे म्हटले जात होते म्हणून तो त्या कार्यक्रमाला पोहचू शकला नाही असे कहानी २ च्या टीमने सांगितले . पण कहानी २ ची कथा ही एका महिलेभोवती फिरते त्यामुळे या सिनेमाचे प्रमोशन विद्यानेच अधिक करावे असे निर्मात्यांना वाटत होते . निर्मात्यांच्या याच निर्णयाने अर्जुन मात्र दुखावला गेला होता .


' सोनू के टिटू की स्विटी ' ने 100 करोडची कमाई केली आणि बॉलिवूडचा चार्मिंग बॉय कार्तिक आर्यन याच्याकडे बॉलिवूडच्या नजरा पुन्हा उंचावल्या आहेत . कार्तिकचा जादू तरुणाईच्या मनात तर घर करुन आहेच . पण लवकरच कार्तिकला त्याचे चाहते एका विश्वसुंदरीसोबत बिग स्क्रिन शेअर करताना बघतील . दिग्दर्शक रोहन सिप्पी हे ऐश्वर्या राय बच्चन सोबत लवकरच एक थ्रिलर सिनेमा बनविण्याच्या तयारीत आहेत . सुत्रांनुसार , सिप्पी या सिनेमासाठी यांनी कार्तिकची भेटही घेतली आहे . या सिनेमाचे नाव सध्यातरी ठरविले गेलेले नाही . ऐश्वर्या राय आणि रोहन सिप्पी 15 वर्षानंतर एकत्र कामि करतील . या आधी त्यांनी ' कुछ ना कहो ' सिनेमासाठी एकत्र काम केले होते . आपण एका क्लिकवर ताजे अपडेट्स आपल्या मोबाईलमध्येही मिळवू शकता .


रिलायन्स जिओने कमी कालावधीत मोबाईलच्या मार्केटमध्ये प्रवेश करत दाणादाण उडवून दिली आहे . नुकत्याच आलेल्या कंपनीच्या Jio Phone 2 लाही ग्राहकांकडून मोठ्या प्रमाणात प्रतिसाद मिळत आहे . याआधी कंपनीने १६ ऑगस्ट आणि ३० ऑगस्ट रोजी २ फ्लॅश सेल जाहीर केले होते . त्याला ग्राहकांचा तुफान प्रतिसाद मिळाला . अवघ्या काही मिनिटात ऑनलाईन उपलब्ध असलेला हा फोन आऊट ऑफ स्टॉक झाला . ग्राहकांचा प्रतिसाद पाहून कंपनीने आपल्या या मॉडेलच्या पुढील फोनची तारीख जाहीर केली असून ज्यांना याआधी हा फोन खरेदी करता आला नाही , त्यांना आता संधी मिळणार आहे . ६ सप्टेंबर रोजी दुपारी १२ वाजल्यापासून ग्राहकांना हा फोन www . jio . com या वेबसाईटवर आणि myjio app वर हा फोन खरेदी करता येणार आहे . नव्याने आलेल्या या फोनमध्ये व्हॉट्स अॅपची सुविधा देण्यात आली आहे . यु ट्यूब , गुगल मॅप्स आणि फेसबुकचे इनबिल्ट अॅप ही या नव्या फोनची वैशिष्ट्ये आहेत . दिसायला हा फोन जुन्या ब्लॅकबेरी फोनप्रमाणे असून या फोनची किंमत २ , ९९९ रुपये आहे . लवकरच आपण या फोनमध्ये व्हॉट्स अॅपची सुविधाही देणार असल्याचे कंपनीने सांगितले आहे . फोनमध्ये ५१२ एमबी रॅम आणि ४ जीबी इनबिल्ट स्टोरेज देण्यात आले आहे . तसेच मेमरी कार्डद्वारे हे स्टोरेज १२८ जीबीपर्यंत वाढवता येईल . या ४जी फोनमध्ये २ हजार मिलिअॅम्पियर्सची बॅटरी आहे . यामध्ये वाय - फाय , ब्लूटूथ , एनएफसी आणि एफएम रेडिओ यांसारखे कनेक्टिविटी फिचर्स देण्यात आले आहेत . कसा खरेदी करायचा - – सर्वप्रथम जिओच्या संकेतस्थळावर असलेल्या लाल रंगाच्या Flash Sale बटनावर टॅप करा – त्यानंतर Buy Now वर क्लिक करा – आता तुम्हाला ज्या परिसरात या फोनची डिलीव्हरी हवी असेल त्या ठिकाणाचा पिनकोड विचारला जाईल . जर संबंधित ठिकाणी फोनची डिलिव्हरी होत असेल तर तुमची ऑर्डर कार्टमध्ये अॅडमध्ये केली जाईल आणि तुमच्यासमोर नवं पेज सुरू होईल . – या पेजवर तुम्हाला तुमची खासगी माहिती म्हणजेच तुमचं नाव , ईमेल आयडी आणि फोन नंबर विचारला जाईल . – त्यानंतर तुम्हाला ज्या ठिकाणी फोनची डिलीव्हरी हवी असेल तेथील संपूर्ण पत्ता टाकावा लागेल . – आता तुम्हाला पेमेंट करावं लागेल . पेमेंट करण्यासाठी तुम्हाला क्रेडिट कार्ड , नेट बॅंकिंग आणि जिओ मनीसारखे पर्याय मिळतील . तुम्हाला हवा तो पर्याय निवडून तुम्ही पेमेंट करु शकतात .


वर्ल्ड हॉकी लिग स्पर्धेतल्या निराशाजनक कामगिरीनंतर भारतीय हॉकी संघाचे मुख्य प्रशिक्षक रोलंट ओल्टमन्स यांच्यावर कुऱ्हाड पडण्याची शक्यता आहे . ओल्डमन्स यांच्या कारकिर्दीत भारतीय संघाच्या कामगिरीचा आढावा घेण्यासाठी ‘हॉकी इंडिया’ने एका समितीची स्थापना केली आहे . या अहवालावर ओल्टमन्स यांचं भवितव्य ठरणार आहे . संघाचे ‘हाय परफॉर्मन्स डिरेक्टर’ डेव्हिड जॉन हे या समितीचे अध्यक्ष असणार आहेत . आशियाई खंडातील देशांसोबत खेळताना भारतीय संघ हा मैदानात उत्तम खेळ करतो . मात्र युरोपियन संघासमोर भारताची कामगिरी खालावते . आपल्यापेक्षा वरचढ संघाविरुद्ध खेळताना ओल्टमन्स यांच्याकडे पर्यायी योजना नसल्याचं हॉकी इंडियाच्या अधिकाऱ्यांचं म्हणणं आहे . रिओ ऑलिम्पिकमध्ये चांगली सुरुवात केलेल्या भारतीय संघाने बेल्जियमविरुद्ध खराब खेळ केला होता . सुलतान अझलन शहा आणि वर्ल्ड हॉकी लिगमध्येही मलेशियाने भारताला पराभवाचा धक्का दिला होता . यात भरीस भर म्हणून कॅनडानेही भारतावर मात करत भारतीय संघाला मोठा धक्का दिला होता . मात्र यावेळी हॉकी इंडिया थेट कोणत्याही निर्णयावर पोहचणार नाहीये . माजी प्रशिक्षक पॉल वॅन अस यांच्या राजीनाम्यावेळी हॉकी इंडियाला टीकेची झोड सहन करावी लागली होती . यासाठी वर्ल्ड हॉकीलीग स्पर्धेत भारताच्या खराब कामगिरीचा आढावा घेण्यात येणार असून , जे खेळाडू सतत खराब कामगिरी करत आहेत , त्यांनाही पुढच्यावेळी संघातून डच्चू मिळण्याची शक्यता वर्तवण्यात येतेय . बऱ्याचवेळा भारतीय खेळाडू ठरवून दिलेल्या योजनेप्रमाणे मैदानात खेळ करत नाहीत . त्यामुळे खेळाडूंकडून काही चुका होत असतील तर त्या सुधारण्यासाठी काय करता येईल , अशा सर्व बाबींचा अभ्यास करण्यात येणार असल्याचं हॉकी इंडियाने म्हणलंय . ६ ऑगस्टला भारताचा हॉकी संघ युरोप दौऱ्यावर जाणार आहे . या दौऱ्यात भारतीय संघ बेल्जियम आणि नेदरलँडच्या संघाविरुद्ध सामने खेळणार आहे . त्यामुळे आगामी काळातही भारतासमोरचं आव्हान खडतरच असणार आहे .


सेंच्युरियन : भारताविरुद्ध दुसऱ्या सामन्याच्या तयारीत मोठा धक्का यजमान दक्षिण आफ्रिका संघाला बसला आहे . कर्णधार फाफ डूप्लेसीच्या अनुपस्थितीत फिरकीला रोखण्याचे आव्हान त्यांच्यासमोर आहे . पहिल्या सामन्यात फाफचे बोट विराटने मारलेला चेंडू अडविताना दुखावले . फाफला उर्वरित मालिकेला मुकावे लागणार आहे . दरम्यान डर्बनला झालेल्या पहिल्या सामन्यात विराटने ठोकलेले शतक आणि त्याने अजिंक्य रहाणेसोबत केलेली मोठी भागीदारी हे विजयाचे कारण भारतीय पाठीराखे धरत असले तरी दक्षिण आफ्रिकेचे संघ व्यवस्थापन पराभवाचे मुख्य कारण भारतीय फिरकी गोलंदाजी समजत आहेत . युजवेंद्र चहल आणि कुलदीप यादवने मिळून 5 फलंदाजांना चकवून बाद केले . याचा गांभीर्याने विचार दक्षिण आफ्रिकेचे प्रशिक्षक करत आहेत . ओटीस गिब्सन यांच्या मार्गदर्शनाखाली फिरकीला रोखण्याची ठोस योजना तयार केली जात आहे . यजमान संघाने भारतीय फिरकी गोलंदाजांच्या घेतलेल्या भीतीला आकडे कारण आहेत . चहल आणि कुलदीपने मिळून 20 षटके टाकली ज्यात फक्त 79 धावा फलंदाजांना काढता आल्या . पाच मुख्य फलंदाज याच दोघांनी बाद केले , तसेच दोघांनी मिळून तब्बल 64 चेंडूंवर एकही धाव घेऊ दिली नाही . भारतीय संघ विकेट कशाही असल्या तरी या दोन फिरकी गोलंदाजांना संघात जागा देणार हे उघड आहे . हे दोघेही मनगटाचा वापर करून गोलंदाजी करणारे असल्याने विकेट कितीही फलंदाजीला पोषक असली तरी हे दोघे काही ना काही मदत मिळवण्यात वाकबगार आहेत . पहिल्या सामन्यातील विजयाने भारतीय संघात चैतन्य आले आहे . वन - डे संघातील त्रुटी भरून काढण्याच्या प्रयत्नांना यश आले . रहाणेच्या सुंदर खेळीने मधल्या फळीतील फलंदाजीच्या मोठ्या समस्येवर एक सक्षम पर्याय सापडल्याचे संघ व्यवस्थापनाने ' सकाळ ' शी बोलताना मान्य केले . एबी डिव्हिलीयर्स आणि आता फाफ यांच्या गैरहजेरीत संघाची धुरा सांभाळण्याची तारेवरची कसरत एडन मार्करमला करावी लागणार आहे . दुसऱ्या सामन्याकरिता सेंच्युरियनची विकेट बनवताना यजमान संघ कसेही करून भारतीय फिरकीला फायदा होणार नाही अशीच विकेट तयार करायचा आग्रह धरणार . एका पराभवानंतर दक्षिण आफ्रिकन संघात मोठे बदल व्हायची शक्यता बदली कर्णधार मार्करमने नाकारली . ' ' आमच्या फलंदाजांनी फिरकीला खेळताना केलेल्या चुका दुसऱ्या सामन्यात दुरुस्त केल्या जातील . दुसरा सामना दिवसा खेळला जाणार असल्याने रात्री पडणाऱ्या दवाचा फायदा किंवा तोटा दोनही संघाला सहन करावा लागणार नाही , ' ' असे मार्करम म्हणाला . डर्बन सामन्यात भारतीय फलंदाजीला दुसरा डाव खेळताना झालेल्या फायद्याची वाच्यता न करता त्याने हळूच मुद्दा मांडला . सेंच्युरियन मैदानावर गेल्या 5 - 7 सामन्यांत 300च्या पुढची धावसंख्या पहिली फलंदाजी करणाऱ्या संघाने केली आहे . डिव्हिलीयर्स आणि फाफच्या गैरहजेरीत आपला संघ कसा तग धरणार हे बघायला प्रेक्षक गर्दी करतील .


महाराष्ट्राच्या मातीतील रांगडा खेळ म्हणून कुस्ती ओळखली जाते . कुस्तीची पंढरी कोल्हापूर असले , तरी भावी पिढीतील महिला कुस्तीपटू घडवण्याचे ठिकाण म्हणून आळंदी हे तीर्थक्षेत्र नावारूपाला येत आहे . त्याचा आणि मुलींना प्रशिक्षण देणार्या दिनेश गुंडसरांच्या कार्याचा परिचय . आळंदीतील ज्ञानेश्वर महाराजांच्या मंदिरापासून पोस्ट ऑफिसच्या कार्यालयाकडे चालत गेले , की पाच मिनिटांच्या अंतरावर जोग महाराज कुस्ती प्रशिक्षण केंद्राचा फलक आपले स्वागत करतो . महाराष्ट्रातील मुलींचे पहिले निवासी कुस्ती केंद्र ! तीन मजली इमारतीच्या बाहेर उंचावर बांधलेले दोर , एका सरळ रांगेत लावलेल्या चपलांवरून तेथील कुस्ती प्रशिक्षण केंद्रातील शिस्तीचा अंदाज येतो . पहिल्या मजल्यावर गेल्यानंतर हॉलमध्ये जमलेल्या विविध वयोगटांतील प्रसन्न मुद्रा , केसांचा बॉबकट , मजबूत बांधा . . अशा पंधरा - वीस मुली ट्रॅक पॅंट्स आणि जर्किन घालून हॉलमध्ये बसल्या होत्या . नुकत्याच क्रॉसकंट्री करून आल्या असल्या तरी मुलींच्या चेहऱ्यावर थकल्याचा कोणताही लवलेश दिसत नव्हता . हॉलमध्येच बसून आमच्या गप्पांना सुरवात झाली . सुरवातीची काही मिनिटे शांत बसलेल्या मुली हळूहळू खुलू लागल्या . प्रत्येकजण पुढे येऊन इथे कसे आलो , कुस्तीची आवड कशी निर्माण झाली , स्पर्धांमध्ये खेळताना कसे अनुभव येतात , कुस्तीतील कोणत्या प्रकारचा डावपेच आवडतो . . . यासारख्या अनेक गोष्टी मोकळेपणाने सांगू लागल्या . महाराष्ट्राच्या विविध जिल्ह्यांतून आलेल्या एकूण 42 मुली या कुस्ती केंद्रात प्रशिक्षण घेत आहेत . या सर्व कुस्तीपटू नऊ ते अठरा - एकोणीस या वयोगटातील आहेत . कुस्तीविषयी असलेला जिव्हाळा या मुलींच्या बोलण्यातून जाणवतो . सोळा वर्षांची संगीता टेकाम म्हणते , " " भंडारदरा जिल्ह्यातील तुमसे तालुक्यातील एका छोट्याशा खेडेगावात मी वाढले . शालेय स्तरावर शिक्षण घेत असताना कुस्तीबद्दल प्रचंड आकर्षण माझ्या मनात निर्माण झाले . मी कुस्ती खेळण्याला वडिलांचा प्रचंड विरोध होता ; मात्र आईचा पाठिंबा असायचा . कुस्तीबद्दल अधिक माहिती नव्हती . सुरवातीला मी मुलांबरोबर कुस्ती खेळायचे . माझ्या खेळातील चुणूक लक्षात घेऊन शाळेतील क्रीडा शिक्षकांनी मला आळंदीला पाठवले . या प्रशिक्षण केंद्रात मिळालेल्या प्रशिक्षणामुळे राज्यस्तरीय सुवर्णपदक मिळाले . मला राष्ट्रीय स्तरावर खेळण्याची संधी मिळाली . ' ' सोलापूर जिल्ह्यातील इंदापूर तालुक्यातून आलेली हर्षदा सांगते , " " शालेय स्तरावर असताना मी कुस्ती खेळायचे ; परंतु त्यातील अचूक डावपेच मात्र माहिती नव्हते . जेव्हा आम्हाला आळंदीतील या प्रशिक्षण केंद्राविषयी कळले , तेव्हा कुटुंबीयांनी मला या ठिकाणी पाठविण्याचे निश्चित केले . गावातील लोकांनी खूप नावे ठेवली . कुस्ती काय मुलींचा खेळ आहे का ? मुली नाजूक असतात . . असे काहीबाही माझ्या कुटुंबीयांना सांगण्यात आले . पण , मला इकडे पाठविण्याच्या निर्णयावर माझे कुटुंबीय ठाम होते . येथे प्रशिक्षण घेऊन मी सतरा वर्षे वयोगटात सुवर्णपदक मिळवले , तेव्हा मात्र सगळ्यांनी माझे कौतुक केले . ' ' " " भावाबरोबर कुस्तीच्या आखाड्यावर कुस्ती बघायला मी नेहमी जायचे , त्यातूनच मला या खेळाची आवड निर्माण झाली . मग मी भावांबरोबर कुस्ती खेळू लागले , शालेय स्तरावरील स्पर्धांमध्ये सहभागी होऊ लागले . मात्र , खेळातील कोणत्याही तांत्रिक गोष्टीविषयी काही माहिती नसल्यामुळे त्या ठिकाणी मी अपयशी ठरू लागले . पुढे टीव्हीवर अंकिताताईची मुलाखत बघितली आणि कुटुंबीयांनी मला इथे पाठविले . योग्य व अचूक प्रशिक्षणामुळे मी आज गुजरात , रांची , खांडवा याठिकाणी राष्ट्रीय स्तरावर कुस्तीत चांगली कामगिरी करू शकले , ' ' असे नागपूरची ओमेश्वरी बस्ती सांगते . या प्रशिक्षण केंद्रात सराव करणाऱ्या बहुतांश मुली शेतकरी कुटुंबातून आलेल्या आहेत . नव्या ध्येयाकडे वाटचाल . . . आगाशे कॉलेजमधील ज्युनिअर प्राध्यापकाची नोकरी व आळंदीत गणित आणि अकाउंटंसीचा 700 विद्यार्थी असलेला स्वतःचा क्लास अत्यंत उत्कृष्ट पद्धतीने सुरू होता . मात्र , कुस्तीविषयीची आत्मीयता आणि प्रेम त्यांना शांत बसू देत नव्हते . शेवटी रूटीन आयुष्यात बदल करून पूर्ण वेळ कुस्तीला देण्याचे दिनेश गुंड यांनी निश्चित केले . आळंदीत प्रसिद्ध असलेले आपले क्लास बंद करून पूर्णवेळ कुस्तीच्या खेळासाठी वाहून घ्यायचे त्यांनी ठरवले . त्यांच्या या निर्णयाला तेव्हा त्यांच्या वडिलांनी भक्कम पाठिंबा दिला . आंतरराष्ट्रीय स्तरावर कुस्तीचे पंच म्हणून काम करणारे दिनेश गुंड यांनी पुढे 2007 मध्ये जोग महाराज मुलींच्या निवासी कुस्ती प्रशिक्षण केंद्राची सुरवात केली . मात्र , तोपर्यंत समाजातून त्यांच्या या निर्णयाविषयी मुली कधी कुस्ती खेळतात का ? ताकदीचा खेळ मुलींना जमणार का ? गुंड सरांच्या डोक्यात काय खूळ आलंय . . . यासारखे अनेक प्रश्न उपस्थित केले . मात्र , या सगळ्यावर त्यांनी मात केली . गुंड सरांच्या मुलींच्या निवासी कुस्ती प्रशिक्षण केंद्रात सुरवातीला केवळ तीन मुलींनी प्रवेश घेतला , त्यातही एक होती स्वतः गुंड सरांची कन्या अंकिता ! कुस्तीचे धडे द्यायला त्यांनी आपल्या मुलीपासूनच सुरवात केली . मुलींसाठी असलेल्या या निवासी केंद्रात मुलींसाठी दिनेश गुंड यांनी सुरवातीला स्वतःजवळचे पैसे खर्च करून मॅट आणले . निवासी कुस्ती केंद्रात अंकिताला प्रोत्साहन देत , प्रशिक्षण देण्यास सुरवात केली . हळू हळू शालेय , तालुका आणि जिल्हा पातळीवर अंकिता कुस्तीत चांगली कामगिरी करू लागली , त्यामुळे आजूबाजूच्या परिसरात या निवासी कुस्ती प्रशिक्षण केंद्राचे नाव होण्यास मदत झाली . अंकिता व तिच्या सहकाऱ्यांची खेळातील प्रगती बघून लोक या प्रशिक्षण केंद्रात येऊन चौकशी करून मुलींना दाखल करू लागले . केवळ साडेतीन हजार रुपये इतक्या नाममात्र प्रवेशमूल्यामध्ये मुलींच्या राहण्याची , खाण्याची सर्व व्यवस्था या ठिकाणी त्यांनी सुरू केली आहे . आज या ठिकाणी 42 हून अधिक महिला कुस्तीपटू प्रशिक्षण घेत आहेत . या प्रशिक्षण केंद्राच्या सुरवातीच्या काळाविषयी बोलताना गुंड सर सांगतात , " " हे प्रशिक्षण केंद्र उभे करण्यामागचे मुख्य कारण म्हणजे मला कुस्तीविषयी अत्यंत जिव्हाळा होता . आजही आहे . कुस्तीपटू जगदीश कालिराम यांची बहीण - पहिली महिला भारत केसरी " सोनी कालिराम ' ला दिल्लीत कुस्ती खेळताना मी पाहिले आणि माझ्या मनात विचार आला , की ही अत्यंत चांगल्या प्रकारे कुस्ती खेळू शकते , तर आपल्या मुलीदेखील अत्यंत चांगल्या पद्धतीने कुस्ती खेळू शकतात . या प्रेरणेतूनच मुलींच्या कुस्ती केंद्राची सुरवात झाली . या काळात अनेक अडचणी आल्या , मात्र त्यावर मी मात केली . ' ' व्यायाम आणि आहार कुस्ती खेळताना शारीरिक तंदुरुस्तीबरोबर सकस आहाराची फार गरज असते . या प्रशिक्षण केंद्रात दिनेश गुंड मुलींकडून चांगला शारीरिक व्यायाम करून घेतात . या मुलींचा दिवस पहाटे साडेचार वाजता सुरू होतो . व्यायामाच्या पहिल्या सत्रात सपाट्या , जोर , डिप्स मारणे , स्प्रिंट ( धावणे ) , इनडोअर गेम्स घेतले जातात . त्यानंतरच्या दुसऱ्या सत्रात मात्र कुस्ती खेळातील कलाजंग , चितपट , एकेरी पट , दुहेरी पट , ढाक , धोबीपछाड , सवारी यांसारखे महत्त्वाचे डावपेच अत्यंत तंत्रशुद्ध पद्धतीने शिकविले जातात . शारीरिक व्यायाम करून घेण्याचे काम जरी दिनेश गुंड करत असले , तरी या व्यायामाबरोबरच सकस आहार देण्याकडे त्यांच्या पत्नी लक्ष देतात . येथे प्रशिक्षण घेणाऱ्या मुलींना शारीरिक ताकदीसाठी थंडाई ( बदाम , धने , पिस्ता , खसखस , बडीशेप यांचे एकत्रित मिश्रण ) प्यायला दिली जाते . याशिवाय नियमित पौष्टिक आहारावर भर दिला जातो . कोणत्याही प्रकारचा तेलकट आहार या खेळाडूंना दिला जात नाही . यशाचा चढता आलेख आतापर्यंत जोग महाराज कुस्ती प्रशिक्षण केंद्रातून आंतरराष्ट्रीय पातळीवर सहा महिला कुस्तीगीर यांनी मजल मारली आहे . या कुस्तीपटूंमध्ये अश्विनी मडवी , मनीषा दिवेकर , शीतल साठे , तनुजा आल्हाद या कुस्तीपटूंचा समावेश आहे . या प्रशिक्षण केंद्रातून प्रशिक्षण घेतलेल्या अठरा वर्षांच्या अंकिताने शालेय स्तरावर झालेल्या स्पर्धांत तीन सुवर्णपदके , एक रौप्यपदक ; सब ज्युनिअर राष्ट्रीय स्पर्धेतही एक सुवर्णपदक आणि एक रौप्यपदक ; याशिवाय आशिया कॅडेट कुस्ती स्पर्धेतही सुवर्णपदक मिळविले आहे . याबरोबरच जागतिक कॅडेट कुस्ती स्पर्धांमध्ये सलग तीन वेळा ती सहभागी झाली आहे . सगळ्यात महत्त्वाचे म्हणजे आंतरराष्ट्रीय स्तरावर कामगिरी करणारी ती राज्यातील पहिलीच मुलगी आहे . याबरोबरच 16 - 18 वर्षे वयोगटातील वीस मुलींना सध्या भारतीय क्रीडा प्राधिकरणाकडून ( साई ) शिष्यवृत्ती मिळते . याशिवाय मनीषा दिवेकर या खेळाडूनेही आंतरराष्ट्रीय स्तरावर भारताचे प्रतिनिधित्व केले आहे . यंदा मध्य प्रदेशातील खांडवा येथे झालेल्या राष्ट्रीय स्पर्धेत हर्षदा जाधवला सुवर्णपदक मिळाले आहे . आंतरराष्ट्रीय स्तरावर भारतातील महिला कुस्तीपटू दुसऱ्या स्थानावर आहेत . सगळ्यात महत्त्वाची गोष्ट म्हणजे , भारतात हरियानानंतर महाराष्ट्रातील महिला कुस्तीपटू आघाडीवर आहेत . महाराष्ट्रातील चांगल्या महिला कुस्तीपटू एकत्र आल्या तर महाराष्ट्र अजून दुप्पट पदके मिळवू शकेल . मुलींच्या प्रगतीविषयी बोलताना गुंड सर म्हणतात , " " अजूनही मुलींच्या कुस्तीकडे पाहण्याचा लोकांचा दृष्टिकोन खूप चांगला नाही . मात्र , लोकांनी हे लक्षात घ्यायला हवे , की भविष्यात भारताला ऑलिंपिकमध्ये कुस्तीतील सुवर्णपदक मुलीच मिळवून देऊ शकतील . याचे प्रमुख कारण म्हणजे मुली मुळातच जिद्दी आणि ध्येयवेड्या असतात . या मुलींना केवळ प्रोत्साहन आणि पाठबळ आवश्यक असते . कुस्ती या खेळावरील पुरुषांची मक्तेदारी महिला कुस्तीपटूंनी कधीच मोडीत काढली आहे , याचा प्रत्यय रिओ ऑलिपिंकमध्ये साक्षी मलिकने मिळवलेल्या सुवर्णपदकाने दिलाच आहे . ' ' शासकीय स्पर्धा - मुलींच्या कुस्तीसाठी महाराष्ट्र राज्य कुस्तीगीर परिषद मोठ्या प्रमाणावर कार्यरत आहे . - या परिषदेतर्फे वरिष्ठ महिला राज्य अजिंक्यपद स्पर्धा घेतली जाते . यामध्ये प्रथम , द्वितीय आणि तृतीय क्रमांक काढले जातात . ही स्पर्धा जिंकणाऱ्या महिला कुस्तीपटूंना अनुक्रमे 2400,1800,1200 रुपयांची मासिक शिष्यवृत्ती मिळते . - खाशाबा जाधव महिला कुस्तीगीर स्पर्धेचेदेखील आयोजन केले जाते . या कुस्ती स्पर्धेमध्ये पहिल्या तीन क्रमांकांसाठी अनुक्रमे 40 हजार , 30 हजार , 20 हजार रुपये या स्वरूपात बक्षीस दिले जाते . - राष्ट्रीय स्तरावर तुम्ही कुस्ती खेळलात , तर तुम्हाला शिष्यवृत्ती मिळते . - याशिवाय जिल्हा क्रीडा कार्यालयाकडूनही या खेळाला प्रोत्साहन देण्यासाठी आर्थिक स्वरूपाची मदत केली जाते . कुस्तीमुळे करिअरला अधिक वाव जोग महाराज कुस्ती प्रशिक्षण केंद्रात तयार झालेल्या अनेक मुलींची उत्कृष्ट करिअर झाली आहेत . महाराष्ट्र लोकसेवा आयोगाकडून खेळाडूंसाठी राखीव जागांसाठी घेतलेल्या परीक्षांमध्ये उत्तीर्ण होऊन चांगल्या पदावर या मुली कार्यरत आहेत . यामध्ये प्रियांका बुरुंगले पोलिस निरीक्षकपदावर कार्यरत आहे , विजया खुटवड पोलिस निरीक्षक , गीताई कटोर गटविकास अधिकारीपदावर कार्यरत आहेत . याशिवाय महाराष्ट्र पोलिस आणि रेल्वे पोलिस सेवेमध्ये 22 हून अधिक मुली कार्यरत आहेत . मदतीचा हात चांगल्या प्रकारे कुस्ती खेळणाऱ्या ; परंतु केवळ आर्थिक परिस्थितीअभावी काही मुली प्रशिक्षण घेऊ शकत नाहीत . समाजातील दानशूर व्यक्तींचे हात पुढे आले , तर या मुलींचे भवितव्य नक्कीच चांगले असेल . समाजाने या मुलींच्या उज्ज्वल भविष्यासाठी मदत करावी , असे आवाहन दिनेश गुंड यांनी केले आहे . गरज उत्तम प्रशिक्षकाची जोग महाराज महिला कुस्ती प्रशिक्षणाला भारतीय क्रीडा प्रबोधिनीने उत्कृष्ट कुस्ती मॅट , जिमचे साहित्य दिले आहे . मात्र गरज आहे , ती त्या मॅटवर अचूक प्रशिक्षण देणाऱ्या प्रशिक्षकाची ! दररोज मुलींकडून कुस्तीचा सराव करून घेण्याचे काम गुंड सर करतात . मात्र स्पर्धेला मुली राज्याबाहेर घेऊन गेल्यानंतर स्पर्धेला न गेलेल्या मुलींच्या सरावाची फार मोठी अडचण निर्माण होते . यामुळे भारतीय क्रीडा प्रबोधिनीने ( साई ) उत्तम दर्जाचा प्रशिक्षक ( कोच ) द्यावा , ही मागणी गेली अनेक वर्षे दिनेश गुंड करत आहेत . यासाठी त्यांनी शासनदरबारी अनेकदा पाठपुरावाही केला आहे . मात्र , त्याची अजूनही दखल घेतली गेली नाही . हाडाचा मार्गदर्शक कुस्तीपटू दिनेश गुंड यांना कुस्तीचा खरा वारसा वडील धोंडिबा गुंड यांच्याकडून मिळाला . कुस्तीतील बारकावे , डाव , अचूक मार्गदर्शन या सगळ्या गोष्टी घरातून मिळत होत्या ; पण कुस्ती खेळण्यासाठी आवश्यक असलेल्या मन , मेंदू आणि मनगट या तीन गोष्टींपैकी मनगटातील ताकदीची कमतरता त्यांना जाणवत होती . यामागील मुख्य कारण म्हणजे आर्थिक परिस्थिती ! पुढे काही वर्षे कुस्ती केल्यानंतर केवळ आर्थिक अडचणींमुळे गुंड यांनी कुस्तीला रामराम केला . पुढे ही कसर त्यांनी मुलींचे प्रशिक्षण केंद्र सुरू करून भरून काढली . महाराष्ट्र राज्य कुस्तीगीर परिषदेच्या 2003 मध्ये घेण्यात आलेल्या राजस्तरीय पंच परीक्षेत गुंड महाराष्ट्रात पहिले आले . त्यानंतर 2007 मध्ये राष्ट्रीय स्तरावरील राष्ट्रीय पंच परीक्षेत भारतात पहिले आले . पुढे आंतररराष्ट्रीय पंच म्हणून काम करण्यासाठी आंतरराष्ट्रीय पातळीवर घेतल्या गेलेल्या तीन स्तरांवरील परीक्षेतही ते उत्तीर्ण झाले . आतापर्यंत त्यांनी 23 आंतरराष्ट्रीय स्पर्धांमध्ये पंच म्हणून काम पाहिले आहे . जगातील मानाची स्पर्धा म्हणून ओळखल्या जाणाऱ्या " गोल्डन ग्रां प्री ' स्पर्धेत त्यांनी पंच म्हणून काम केले आहे . या स्पर्धेत जगभरातील विविध नामांकित पंच आणि नामांकित खेळाडूंना बोलावले जाते . याशिवाय इस्तंबूल आणि मंगोलिया येथे खेळाडूंच्या पात्रता स्पर्धेतही त्यांनी पंच म्हणून काम केले आहे . पुण्यापासून साधारण वीस - एकवीस किलोमीटर अंतरावरील आळंदी हे तीर्थक्षेत्र प्रसिद्ध आहे . संतपरंपरेचा अखंड वारसा चालवणारे , हजारो वारकऱ्यांच्या श्रद्धेचे हे स्थान , आता महाराष्ट्रातील महिला कुस्तीपटू घडविण्याचा वारसाही गेल्या काही वर्षांपासून अखंडपणे चालवत आहे .


कोणत्याही टाकाऊ वस्तूंपासून एक अद्भूत कलाकृती तयार करण्याचं कसब फार कमी जणांकडे असते . बघता बघता एक कवडीमोल किंमत असलेल्या आणि टाकाऊ वस्तूंचं रुपांतर ते जगातल्या सुंदर कलाकृतीत करू शकतात . आणि याच कलागुणांचा वापर करून दोन मुलांच्या आईने तब्बल साडेसहा लाखांची रोख रक्कम जिंकली आहे . कॅरी नावाच्या महिलेने एका फॅशन स्पर्धेत भाग घेतला होता . टॉयलेट पेपरपासून वेडिंग गाऊन म्हणजे लग्नाचा ड्रेस तयार करण्याची ती स्पर्धा होती . यात कॅरीसारखे जवळपास दीड हजारांहून अधिक कलाकार सहभागी झाले होते . पण या सगळ्यांपेक्षा कॅरी वरचढ ठरली . तिने तीन महिने मेहनेत घेऊन कागदापासून ड्रेस तयार केला . टॉयलेट पेपर थोडा मऊ असतो आणि लगेच फाटतोही तेव्हा यापासून कपडे तयार करताना अनेक अडचणी तिला येत होत्या . शिवाय मुलंही लहान असल्यानं मुलं आणि घर सांभाळत तिनं सुंदर असा वेडिंग गाऊन तयार केला . या वेडिंग ड्रेसमध्ये सर्वात आकर्षणाचा विषय होता तो यावर असणारी नाजूक फुलपाखरं . कॅरीने अतिशय नाजूक अशी दीड हजार फुलपाखरं यावर लावली होती . विशेष म्हणजे ही फुलपाखरं तिने हाताने तयार केली होती .


गुंगीत मान टाकलेलं पोरगं कमरेला अडकवून भीक मागणाऱ्या कित्येक महिला रस्त्यावर दिसत असतात . . . ही पोरं येतात कुठून ? शोध घेतला तरी भयानक वास्तव समोर येतं . त्याला हात घालत ‘पार्सल’ हे नाटकं उभं राहिलं आणि राज्य नाट्य स्पर्धेच्या प्राथमिक फेरीत पहिलं आलं . दुर्लक्षित विषयाला स्पर्श केल्याने ते मुख्य स्पर्धेत प्रबळ दावेदार ठरेल , असा विश्वास व्यक्त केला जातोय . जिल्ह्यातील प्राथमिक फेरीत दुसरे आलेले ‘नांगर’ हेही मुख्य स्पर्धेला पात्र ठरले आहे . राज्यातील १९ केंद्रांवरील ३८ नाटकांत मुख्य स्पर्धा रंगेल . ती फेब्रुवारीत होईल . ‘पार्सल’ नाटकाने रंगभूमीवर फार चर्चेत नसलेला विषय हाताळला . लहान मुले पळवून आणायची , त्यांना अफूच्या गुंगीत ठेवून भीक मागायला लावायची , हे प्रकार खूप वाढले . त्याचीच ही कथा . रफीक , लंगड्या , जनी , हेमा अशी पात्रं . त्यापैकी मुलं पळविणाऱ्या जनीचा एका बाळावर जीव बसतो . ती त्याला वाचविण्यासाठी धडपडते . ज्या आईने त्या बाळाला टाकलेले असते , तीच तिच्यासमोर उभी राहते . तिला तो प्रसंग आठवतो . ती जनीला भरपूर पैसे देते . जनी दवाखान्यात जाऊन बाळाला वाचविते ; पण रफीकला ते समजते अन् तो जनीचा खून करतो . त्या बाळाला पळवून नेतो . . . अशी ही सुन्न करणारी कथा आहे . निर्माते ‘लोकरंगभूमी’चे संचालक गौतम पाटील , लेखक प्रमोद खाडिलकर , दिग्दर्शक प्रताप सोनाळे आहेत . प्रकाशयोजना शशांक लिमये , नेपथ्य जीवन कदम , रंगभूषा - वेशभूषा प्रसाद गद्रे , पायल पांडे आणि मार्गदर्शन डॉ . अभय कुलकर्णी यांचे आहे . श्री . सोनाळे म्हणाले , की ‘पार्सल’ची आम्ही पुरुषोत्तम करंडकात एकांकिका सादर केली होती . तेथे ती दुसरी आली . त्यातून आत्मविश्वास आला . हा विषय सविस्तर मांडण्यासाठी लेखक श्री . खाडिलकर यांच्याशी चर्चा झाली . दोनअंकी नाटक तयार झालं . नऊपैकी अस्मिता काळे , वैष्णवी जाधव , उत्कर्षा यादव हे तीन नवे चेहरे आहेत . अमोल कुलकर्णी , ऋत्विज पुराणिक , ओंकार मोटे , तक्षशील सोनटक्के , देवदत्त पेशकर , अनिरुद्ध कुलकर्णी आणि मी अशी कलाकार टीम आहे .


खेळ कोणताही असो , त्यात कर्णधाराची भूमिका ही महत्वाची असते . क्रिकेट , फुटबॉल सारख्या खेळांमध्ये कर्णधाराला आपल्या संघासमोर एक चांगल्या खेळाडूचं उदाहरण घालून द्यायचं असतं . कठीण प्रसंगामध्ये आपलं डोकं शांत ठेऊन संघाला विजय कसा मिळवून द्यायचा , हे प्रत्येक कर्णधाराचं पहिलं ध्येय असतं . मग या सगळ्यात कबड्डी कशी मागे राहिलं . प्रो - कबड्डीतल्या यू मुम्बाचा कर्णधार अनुप कुमारच्या मते , आपल्या संघाला सतत चांगली कामगिरी करण्यासाठी प्रोत्साहनं देणारा खेळाडू कबड्डीचा चांगला कर्णधार बनू शकतो . जर कर्णधाराने संघाला , आपण सामने जिंकू शकतो असा विश्वास दिला नाही ; तर संघाला मैदानात चांगली कामगिरी करणंही कठीण होऊन बसतं . प्रो - कबड्डीच्या आतापर्यंतच्या इतिहासात यू मुम्बा आणि या संघाचा कर्णधार अनुप कुमार ही सर्वात यशस्वी जोडगोळी मानली जात आहे . प्रो - कबड्डीच्या नवीन पर्वानिमीत्ताने लोकसत्ता ऑनलाईनशी अनुप कुमारने खास संवाद साधला . अनुपच्या गाठीशी भारताला कबड्डी विश्वचषक आणि आशियाई खेळांमध्ये सुवर्णपदक जिंकवून देण्याचा खूप मोठा अनुभव आहे . याआधी अनुपने अनेक वेळा , येत्या ४ - ५ वर्षात कबड्डी भारतामध्ये क्रिकेटची जागा घेईल असा अंदाज वर्तवला होता . याबद्दल विचारलं असता अनुप म्हणाला , “माझ्यामते कबड्डी हा ३० सेकंदाचा खेळ आहे . या ३० सेकंदामध्ये तुम्हाला कशी रेड करायची आहे , समोरच्या खेळाडूला कसं आऊट करायचं आहे याचा निर्णय घ्यायचा असतो . या ३० सेकंदांमध्ये तुम्ही जर योग्य निर्णय घेऊ शकलात तर तुम्ही संघाला विजय मिळवून देऊ शकता , याच गोष्टीमुळे कबड्डी आता लोकांच्या घराघरात पोहचली आहे . लोकांना झटपट सामने बघायला आवडत असल्याचंही” , अनुप म्हणाला . प्रो - कबड्डीत अनुप कुमारच्या कामगिरीनंतर देशात अनेक खेळाडू कबड्डीकडे वळले . प्रो - कबड्डीत संघ कोणताही असो , प्रत्येक खेळाडू सामन्याआधी येऊन अनुपचे आशिर्वाद घेतो . काही नवोदीत खेळाडू अनुपच्या पाया पडतात , मात्र अनुप त्यांना असं करण्यापासून थांबवतो आणि त्यांच्या खेळाविषयी त्यांना काही टिप्स देतो . प्रो - कबड्डीच्या पहिल्या पर्वात मुम्बाला पुणेरी पलटणकडून २१ - ३३ अशी हार पत्करावी लागली . मात्र अनुपवर याचा फार काही परिणाम जाणवतं नव्हता . पहिल्या पराभवनंतर आपण आपल्या संघाला याचा फार विचार करु नका असा सल्ला दिल्याचं अनुप म्हणाला . आपण हरलोय याचा सारखा विचार करत राहिलो तर पुढच्या सामन्यात आपण चांगल खेळू शकणार नाही . त्यामुळे दुसऱ्या दिवशी नाश्ता करताना , जेवणाच्या वेळी मी प्रत्येक खेळाडूसोबत गप्पा मारत त्यांना अधिकाधीक प्रोत्साहन देण्याचा प्रयत्न केला . प्रत्येक सामन्यात प्रेक्षकांकडून आपल्याला उर्जा मिळत असल्याचं सांगत अनुपने , सामन्यात आपल्याला कधीही टेन्शन येत नसल्याचं सांगितलं . आपल्या पहिल्या सामन्यात पराभवाचा सामना करावा लागला असला तरीही अनुप कुमारने दुसऱ्या सामन्यात हरियाणा स्टिलर्सच्या संघाचा एका गुणाने पराभव केला . त्यामुळे अनुप कुमारच्या नसा - नसांमध्ये कबड्डी कशी भिनली आहे याचा पुन्हा एकदा प्रत्यय आला . अवश्य वाचा – Pro Kabaddi Season 5 – यू मुम्बाच्या विजयात सांगलीचा काशिलींग चमकला


आज मुंबईत कुठेही चित्रिकरण करायचं असेल तर सगळ्यात आधी पर्याय असतो तो फिल्मसिटीचा . मोठी जागा असल्यामुळे अनेक सिनेमा , मालिका यांची चित्रीकरणे तिथे होत असतात . आज परिस्थिती अशी आहे की फिल्मसिटीमध्ये असलेले स्टुडिओज कमालीचे व्यस्त आहेत . मालिका असो किंवा सिनेमा एकदा एखादी जागा ठरवली की तिथे पुढे काही वर्षं शुटिंग चालतं . याला पर्याय म्हणून मढ विकसित झालं . तिथेही अनेक बंगल्यांमध्ये मराठी , हिंदी सिनेमांची , मालिकांचे चित्रीकरण चालते . यापलीकडे इनडोअर शुटिंग असेल तर मेहबुब , आरके यांसारखे पर्याय आहेत . पण तिथे जागेची मर्यादा आहे . अन्यथा दहीसर टोल नाका ओलांडून पुढे जायची तयारी ठेवायला लागते . पण , फिल्मसिटी , मढ आदींना आता एक भक्कम पर्याय उभा राहिला आहे तो बोरिवलीत . यासाठी टोलनाका ओलांडण्याचीही गरज नाही . या पर्यायाचं नाव आहे एल . पी . शिंगटे स्टुडिओ . बोरिवलीच्या नॅशनल पार्कला खेटून एक १२ एकर जागा आहे हे कुणाला सांगूनही पटणार नाही . एरवी ही जागा पडूनच असते . पण अभिनेता , उद्योगपती अमित शिंगटे आणि त्यांचा भाऊ युवराज शिंगटे यांनी आपल्या व्हिजनने काही नव्या योजना आखायच्या ठरवल्या . यातूनच उदयाला आला एल . पी . शिंगटे स्टुडिओ . सहज पर्याय म्हणून अमित यांनी ही जागा सिनेमासाठी भाड्याने देण्याचा एक विचार सुरु केला . एक सलग एक सपाट १२ एकर जागा लक्षात घेऊन मराठी नव्हे , तर थेट हिंदी सिनेसृष्टीच्या नजरा या जागेवर पडल्या . म्हणूनच आज इथे गब्बर , रावडी राठोड अशा सिनेमांचे शुटिंग झाले . मुंबईतल्या मुंबईत इतकी मोठी जागा असल्याची बातमी वाऱ्यासारखी पसरली आणि शिंगटे स्टुडिओमध्ये दाखल झाले यशराज बॅनर . हा स्टुडिओ तीन महिन्यांसाठी बुक करुन एक बड्या सिनेमाचा सेट इथे लावण्यात आला आहे . रोहीत शेट्टी , करण जोहर , संजय लीला भन्साळी आदी बड्या लोकांनीही या जागेची पाहणी करुन ठेवली आहे . सुरक्षेची चोख व्यवस्था , आग प्रतिरोधक यंत्रणा , उत्तम बडदास्त यांमुळे शिंगटे स्टुडिओ आता नावारुपाला येऊ लागला आहे . हिंदीसह या जागेचा वापर मराठी सिनेसृष्टीसाठीही करुन देण्याचा अमित यांचा मानस आहे . म्हणूनच मराठी सिनेसृष्टीसाठी तब्बल ५० टक्क्यांची सवलत त्यांनी जाहीर केली . नितीन चंद्रकांत देसाई यांच्या पाठोपाठ अमित शिंगटे या मराठी माणसाने एक मोठं स्वप्न पाहिलं आहे . अमित स्वतः याबाबत उत्सुक आहेत . ‘फिल्मसिटीचा पर्याय सोडला तर मुंबई विभागात आज एवढी जागा मिळत नाही . आमच्याकडे ती जागा आहे . शिवाय , शुटिंगसाठी लागणारी सुरक्षा , एकांत , शांतता इथे आहे . २४ तास स्टुडिओची माणसे इथे तैनात असतात . हिंदीमधून विचारणा होते आहेच . परंतु , एक मराठी असल्याकारणाने मराठी सिनेसृष्टीसाठीही आम्ही बांधिल आहोत . अक्षयकुमार , सचिन पिळगांवकर , रोहीत शेट्टी आदींनी या जागेचे कौतुक केले आहेच . ही केवळ जागा न ठेवता येत्या काळात इथे फ्लोअर बांधण्याचेही नियोजन आहे . जेणेकरुन येथील परिसरात उत्तम रोजगार निर्माण होईल . कलाकारांची सोय होईल आणि मराठीसह हिंदी सिनेसृष्टीमध्ये शिंगटे स्टुडिओचं योगदान असेल . ’


पिकांना सांडपाणी देण्यामुळे माणसाला रोग होऊ शकतात . त्यात गॅस्ट्रोचा व अतिसाराचा समावेश आहे . अनेकदा शेतकरी सांडपाण्यावर पिके वाढवतात , पण ते आरोग्यास धोकादायक असते , असे संशोधनात दिसून आले आहे . ब्रिटनमधील बर्मिगहॅम विद्यापीठाने म्हटले आहे , की कालव्यातील सांडपाणी अनेकदा शेतीसाठी वापरले जाते हा प्रकार विशेष करून शहरी शेतीत होतो . बुर्किना फासो येथे हा प्रकार जास्त दिसून येतो . या पाण्यावर वाढलेल्या पिकांमध्ये रोगजंतूंचा समावेश असतो व त्यामुळे गॅस्ट्रो तसेच अतिसार होतो . कमी व मध्यम उत्पन्नाच्या देशात हे प्रकार जास्त होतात . बुर्किना फासोची राजधानी क्वागडोगू येथे २२ लाख लोक राहतात . तेथे सांडपाण्यावर शेती केली जाते . या पाण्यात प्रतिजैविकांना विरोध करणारी जनुके असतात व असे सांडपाणी शहरी शेतीत वापरले जाते , त्यामुळे जीवाणूंचा प्रसार होऊन रोग होतात . सब सहारन आफ्रिकेत शहरी लोकसंख्या २०१० मध्ये ४० कोटी होती ती २०५० मध्ये १ . २६ अब्ज होण्याची शक्यता संयुक्त राष्ट्रांनी वर्तवली आहे . सांडपाणी किंवा प्रदूषित पाणी शेतीला वापरणे हानिकारक असून , त्यामुळे रोगजंतू शरीरात प्रवेश करतात . परिणामी , आरोग्य बिघडते असे बर्मिगहॅम विद्यापीठाच्या लॉरा पिडॉक यांनी सांगितले . जगात २० कोटी लोक शहरी शेती करतात . त्यातून शहरातून असलेली भाज्यांची नव्वद टक्के मागणी पूर्ण केली जाते . मध्यम व कमी उत्पन्नाच्या देशात सांडपाणी व औद्योगिक प्रदूषित पाणी प्रक्रिया न करताच पर्यावरणात सोडले जाते . ते पाणी सहज मिळत असल्याने शेतीसाठी त्याचा वापर केला जातो . माणूस व प्राणी यांना दिली जाणारी ५० ते ९० टक्के प्रतिजैविके ही विष्ठा व मूत्रातून बाहेर पडत असल्याने त्याचा समावेश पाण्यात असतो . कालव्याच्या पाण्यातही यात रोगजंतू सापडल्याची उदाहरणे आहेत . मध्यम उत्पन्न गटातील देशात दरवर्षी ८४२००० लोक अतिसाराने मरतात , असे जागतिक आरोग्य संघटनेने म्हटले असून हा अतिसार होण्यास अपुरे पाणी , सांडपाणी प्रक्रियेचा अभाव ही कारणे आहेत .


संगीत उपचारांनी मुलांमधील नैराश्य कमी होऊन त्यांची आत्मविश्वासाची पातळी वाढते , त्यांचे भावनिक व वर्तनात्मक प्रश्न सोडवण्यास मदत होते असे नवीन अभ्यासात दिसून आले आहे . किमान २५१ मुलांवर मार्च २०११ ते मे २०१४ दरम्यान करण्यात आलेल्या प्रयोगातून हे निष्कर्ष काढण्यात आले आहेत . या मुलांचे दोन गट करण्यात आले , त्यात १२८ जणांना नेहमीचे उपचार देण्यात आले तर १२३ जणांना संगीत उपचार देण्यात आले . भावनिक , विकासात्मक व वर्तनात्मक प्रश्न यात हाताळण्यात आले . ८ ते १६ वयोगटांतील मुलांमध्ये त्यांचे आत्मबल वाढले तर नैराश्य इतर उपचारांपेक्षा संगीताने कमी झाले . बोर्नमाऊथ विद्यापीठ व बेलफास्ट विद्यापीठ येथे हा अभ्यास करण्यात आला असून त्यात १३ वर्षे व त्यावरील वयोगटातील मुलांना संगीतोपचार देण्यात आले असता त्यांची संज्ञापन कौशल्ये बदलली . सर्वच वयोगटात संगीतोपचाराने मुलांचे सामाजिक वर्तनही सुधारले . बोर्नमाऊथ विद्यापीठाचे सॅम पोर्टर यांच्या मते हा अभ्यास मुले व किशोवयीनांवर करण्यात आला असून त्यांच्या मानसिक आरोग्यात सुधारणा दिसून आली आहे . मुलांवर संगीतोपचाराचा होणारा परिणाम यावर हे सर्वात मोठे संशोधन आहे , असे बेलफास्टच्या क्वीन्स विद्यापीठाचे व्हॅलेरी होम्स यांनी सांगितले . एव्हरी डे हार्मनी या संस्थेच्या सायरा रेली यांनी सांगितले की , संगीतोपचार नेहमीच मुलांसाठी उपयुक्त असतात हे आतापर्यंत स्पष्ट झाले आहे . आतापर्यंत लहान प्रमाणात यावर संशोधन झाले होते , पण आता त्याचे फायदे या नवीन संशोधनातून स्पष्ट झाले आहेत . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


राजकुमार हिरानी दिग्दर्शित ‘संजू’ हा चित्रपट गेल्या शुक्रवारी प्रदर्शित झाला आणि आठवड्याच्या आतच या चित्रपटाने सर्वाधिक कमाई करत सारे रेकॉर्ड मोडीत काढले . रणबीर कपूरच्या दमदार अभिनयातून साकार झालेल्या ‘संजू’ने २०० कोटी रुपयांहून अधिक कमाई केली आहे . या चित्रपटाच्या माध्यमातून संजय दत्तच्या जीवनावर प्रकाश टाकण्यात आला असून सध्या त्याच्या जीवलग मित्राची अर्थात ‘कमली’ची चर्चा सर्वत्र होत आहे . संजयच्या सुखदुःखात त्याला साथ देणारा परेश घेलानी याची भूमिका पडद्यावर अभिनेता विक्की कौशलने केली असून विक्कीच्या अभिनयामुळे साऱ्या प्रेक्षकांचं लक्ष परेशकडे वेधलं आहे . या चित्रपटाच्या माध्यमातून संजयप्रमाणेच परेश यांच्या जीवनावरही प्रकाश टाकण्यात आला आहे . विशेष म्हणजे परेश आणि संजय यांच्यातील मैत्री किती खोल आहे हे या चित्रपटातून दिसून आलं . चित्रपटात दाखविण्यात आलेला कमली त्याच्या प्रत्यक्ष जीवनातही तेवढेचं भावूक असून त्यांनी नुकतंच एक भावनिक पत्र लिहीली आहे . कमली अर्थात परेश यांचे हे पत्र सध्या सोशल मिडीयावर मोठ्या प्रमाणावर व्हायरल होत असल्याचं पाहायला मिळत आहे . ‘संजय तुझ्या आणि माझ्या मैत्रीने अनेक कठीण प्रसंग पाहिले . विशेष म्हणजे या कठीण प्रसंगातूनही आपण मार्ग काढला आणि बाहेर पडलो . प्रत्येक प्रसंगाला आपण एकत्र लढा दिला . आजही देत आहोत . त्यामुळेच अजूनपर्यत आपली मैत्री टिकून आहे . माझ्या आयुष्यातील एक भाग झाल्यामुळे तुझं मनापासून आभार ‘संजू’ , असं परेश यांनी त्यांच्या पत्रात नमूद केलं आहे . पुढे त्यांनी असंही लिहीलं आहे , ‘कठीण प्रसंगांना सामोरं जाण्याचं धैर्य तुझ्यातून मला मिळालं . प्रत्येक वेळी माझं सुरक्षाकवच म्हणून उभा ठाकलास त्याबद्दल सुद्धा तुझे आभार . संघर्षाच्या काळातून बाहेर पडत आजच्या दिवसापर्यंतचा तुझा प्रवास खरंच कौतुकास्पद आहे . तुझ्या सारखा भाऊ आणि मित्र मिळावा अशी प्रत्येकाची इच्छा असेल’ . दरम्यान , परेश यांनी या पत्राच्या माध्यमातून संजयविषयी असलेल्या भावनांना वाट मोकळी केल्याचं दिसून येत आहे . परेश यांचे हे पत्र सध्या वाऱ्यासारखं पसरत असून संजय या पत्रावर काय उत्तर देईल याकडे साऱ्याचं लक्ष वेधलं आहे .


भारतीय संघातील अष्टपैलू युवराज सिंग बऱ्याच दिवसांपासून संघाबाहेर आहे . संघात स्थान मिळवण्यासाठी त्याचे प्रयत्न सुरु आहेत . रणजी सामन्यातून माघार घेत त्याने निवड समितीचा रोष ओढावून घेतल्यामुळे देखील युवराज चर्चेत आला . अर्थात या सर्व प्रकारानंतर युवराजचा क्रिकेटचा पुढील प्रवास कसा असेल , असा प्रश्न त्याच्या चाहत्यांना नक्कीच पडला असेल . सध्याच्या घडीला त्याच्या पुनरागमनाबाबत ठाम काही सांगता येत नसले , तरी युवराजच्या चाहत्यांसाठी एक खुशखबर आहे . ग्वाल्हेर आयटीएम विद्यापीठाच्या वतीने युवराज सिंगला ‘मानद डॉक्टरेट’ पदवी देऊन सन्मानित करण्यात आले आहे . क्रिकेटच्या मैदानातील योगदानबद्दल त्याचा गौरव करण्यात आला . या सन्मानानंतर युवराजने विद्यापीठाचे आभार मानले . ही पदवी मिळाल्याचा अभिमान वाटतोय या सन्मानामुळे माझ्यावरील जबाबदारी वाढली असून , आगामी काळात ही पदवी माझ्यासाठी प्रेरणादायी ठरेल , असे त्याने म्हटले आहे . यापूर्वी भारताचा माजी कर्णधार सौरव गांगुली याला आसाम विद्यापीठ आणि महेंद्रसिंह धोनीला मोंटफोर्ड विद्यापीठाकडून डॉक्टरेट उपाधी देऊन गौरवण्यात आले होते . याशिवाय भारताचा माजी क्रिकेटर आणि टीम इंडियाची वॉल असे बिरूद मिळवणाऱ्या राहुल द्रविडने बंगळुरु विद्यापीठाकडून ‘डॉक्टरेट’ स्वीकारण्यास नकार दिला होता . डॉक्टरेट मिळवण्यासाठी आवश्यक अशी कोणतीही भरीव कामगिरी केलेली नसताना , अशी डॉक्टरेट स्वीकारण्याऐवजी आपण खेळाच्या क्षेत्रात संशोधन करुन डॉक्टरेट मिळवण्याचा प्रयत्न करु , अशी विनम्र प्रतिक्रिया द्रविडने दिली होती . ३० जून २०१७ ला युवीने वेस्ट इंडिजविरुद्ध अखेरचा वनडे सामना खेळला होता . या सामन्यात त्याने ५५ चेंडूत ४ चौकारांच्या मदतीनं ३९ धावांचे योगदान दिले .


भारतीय कर्णधार विराट कोहली प्रत्येक सामन्यानंतर नवनवे विक्रम आपल्या नावे करत असतो . गुरूवारी आजपासून सुरू होणाऱ्या सामन्यात विराट कोहलीला मास्टर ब्लास्टर सचिन तेंडुलकरचा विक्रम मोडण्याची संधी असणार आहे . विराटला हा विक्रम मोडण्यासाठी फक्त सहा धावांची गरज आहे . विराट कोहलीला कसोटीमध्ये सहा हजार धावा करण्यासाठी फक्त सहा धावांची गरज आहे . कोहलीने आतापर्यंत ११८ डावांत ५९९४ धावा केल्या आहेत . तर सचिनने १२० डावांत सहा हजार धावा केल्या होत्या . धावा काढण्याच्या बाबतीत विराट सचिनच्या एक पाऊल पुढे आहे असे म्हटल्यास वावगे ठरू नये . विराट कोहलीने चौथ्या कसोटीत सहा धावा काढताच सचिनचा आणखी एक विक्रम मोडणार आहे . इंग्लंडविरुद्धच्या चौथ्या कसोटी सामन्यात विराट सचिनचा हा विक्रम मोडेल असा विश्वास त्याच्या चाहत्यांना आहे . सध्या सुरू असलेल्या कसोटी मालिकेत विराट कोहलीने सहा डावांत ४४० धावांचा डोंगर उभा केला आहे . या मालिकेत विराट विराट कोहलीच्या नावावर सर्वाधिक धावा आहेत . आतापर्यंत विराट कोहलीने ६९ कसोटी सामन्यातील ११८ डावांत फलंदाजी करताना २३ शतकांसह ५९९४ धावा केल्या आहेत . यादरम्यान विराट कोहलीची सरासरी ५५ आहे . कसोटीमध्ये विराट कोहलीची २४८ धावांची सर्वोत्तम खेळी आहे . दरम्यान , पराभवांची मालिका खंडित करीत ट्रेंट ब्रिजवरील तिसरी कसोटी जिंकणारा भारतीय संघ गुरुवारपासून सुरू होणाऱ्या चौथ्या कसोटीत हे विजयी अभियान कायम राखण्यासाठी उत्सुक आहे . पहिल्या दोन कसोटी सामन्यांत मानहानीकारक पराभव पत्करल्यानंतर विराट कोहलीच्या नेतृत्वाखालील भारतीय संघाने नॉटिंगहॅमच्या तिसऱ्या कसोटीत अष्टपैलू कामगिरीचे प्रदर्शन करीत २०३ धावांनी दणदणीत विजय संपादन केला . मात्र तरीही भारतीय संघ पाच सामन्यांच्या कसोटी मालिकेत १ - २ असा पिछाडीवर आहे .


शेवटच्या क्षणापर्यंत रंगतदार झालेल्या अंतिम फुटबॉल सामन्यात एफसी केरलाने चेन्नईच्या एजीसीला 3 - 1 असे हरवून विजेतेपदासह रोख 51 हजार रुपये आणि प्रतिष्ठेचा युनायटेड करंडक पटकाविला . पुण्याचा बॉम्बे इंजिनिअरिंग ग्रूप तिसरा तर गोव्याच्या सेसा अकादमीला चौथ्या क्रमांकावर समाधान मानावे लागले . अंतिम सामन्यात 2 गोल नोंदविणारा केरलाचा श्रेयस स्पर्धावीर ठरला . येथील गडहिंग्लज युनायटेड फुटबॉल असोसिएशनतर्फे एम . आर . हायस्कूलच्या मैदानावर गेले पाच दिवस ही स्पर्धा सुरु होती . अंतिम सामना पहाण्यासाठी दुपार पासूनच हजारो शौकिनांनी एम . आर . हायस्कूलच्या मैदानावर गर्दी केली होती . सायंकाळी चार वाजता अंतिम सामन्याला प्रारंभ झाला . सुरुवातीलाच केरळच्या सुरजित रमेशने गोलक्षेत्राबाहेरुन लगावलेला जोरदार फटका गोल खांबावरुन गेला . या चालीने उत्साह दुणावलेला केरळने शॉर्ट पासिंगद्वारे वर्चस्व मिळविण्याचा प्रयत्न केला . 21 व्या मिनिटाला चेन्नईच्या प्रविंद्रमने मध्यक्षेत्रातून एका पाठोपाठ चार खेळाडूंना गुंगारा देऊन अफलातून मैदानी गोलची नोंद करीत संघाचे अनपेक्षितपणे खाते उघडले . मध्यंतरापर्यंत हीच आघाडी टिकून राहिली . उत्तरार्धात पहिल्याच मिनिटात केरळच्या केलबर शहाजॉन याने दिलेल्या क्रॉस पासवर जतीनने चेंडूला अलगदपणे गोल जाळीत ढकलून सामना 1 - 1 असा रोमांचक स्थितीत आणला . बरोबरीमुळे केरळचा संघ अधिक आक्रमक तर चेन्नईच्या गोटात सन्नाटा पसरला . त्यामुळेच केरळच्या रहिमची फ्री कीक चेन्नईचा गोलरक्षक सांचीधरण याची परिक्षा घेणारी ठरली . बगलेतून चढाया करण्याचे धोरण स्विकारुन केरळने चेन्नई संघाला नामोहरम केले . केरळच्या शुभांकरचा पासवर श्रेयसने गोल करुन संघाला 2 - 1 अशी आघाडी मिळवून दिली . सामना संपण्यास केवळ सहा मिनिटे असताना पुन्हा श्रेयसनेच व्हॉलीचा सुंदर वापर करीत आपला दुसरा आणि संघाचा तिसरा गोल संघाला निर्णायक आघाडी मिळवून दिली . त्यानंतर चेन्नईच्या आघाडीपट्टू रिगन , स्टेजिन यांनी केलेल्या चढाया केरलाच्या बचावपट्टूंनी उधळून लावल्याने याच गोल फरकावर केरला संघाने विजेतेपदावर शिक्कामोर्तब केला . स्पर्धेतील सर्वोत्कृष्ठ खेळाडू * गोलरक्षक - उबीद ( केरला ) * बचावपट्टू - अभिजीत ( केरला ) * मध्यरक्षक - माविया ( पुणे ) * आघाडीपट्टू - रिगन ( चेन्नई ) * प्रतिभावान - बालगंगाधर ( बंगळूर ) * स्पर्धावीर - श्रेयस ( केरला )


चर्चा यंदा जागतिक आरोग्य संघटनेच्या कॅलेंडरमध्ये झळकण्याचा मान मिळालेली बाइक चालवणारी गीता वर्मा आणि शोभायात्रेत बाइकवर मिरवणाऱ्या स्त्रिया यांच्यामधला मुलभूत फरक आपण समजून घ्यायला हवा . सार्वजनिक आरोग्य क्षेत्राची विद्यार्थिनी असताना महाराष्ट्रातल्या निवडक जिल्ह्य़ांतील आरोग्य केंद्रांची ओझरती भेट घडत असे . वैद्यकीय अधिकाऱ्याच्या महिनोन्महिने प्रतीक्षेत असलेली प्राथमिक आरोग्य केंद्रे , एका साध्या तापाच्या गोळीसाठी तीन तीन मैल पायी प्रवास करणारे रुग्ण , मुलाच्या अपंगत्वाच्या दाखल्यासाठी जिल्ह्य़ा रुग्णालयाला खेटे घालणारे पालक हे सर्व बघून माझा हळूहळू देवावर विश्वास बसू लागला . आरोग्य यंत्रणा चहूबाजूंनी पोरकी झालेली असूनही मुले जन्माला येत आहेत , ती जगत आहेत , कशी का होईना पण मोठी होत आहेत याचे स्पष्टीकरण दैवी शक्तीच देऊ शकेल अशी माझी धारणा झाली . कालांतराने प्रत्यक्ष काम करायला लागल्यावर हीच आरोग्य व्यवस्था अत्यंत जवळून बघायला मिळाली आणि वैद्यकीय अधिकाऱ्यांशिवाय , वाहतुकीच्या साधनांशिवाय , आर्थिक मदतीशिवाय अत्यंत कार्यक्षमतेने काम करणारी एक अदृश्य कष्टकरी मुंग्यांची भलीमोठी फळी दृष्टीस येऊ लागली . या मुंग्या म्हणजे एकटय़ा महाराष्ट्रात लाखोच्या संख्येने असलेल्या आणि प्राथमिक आरोग्य सेवेचा जवळजवळ सर्व भार एकहाती वाहून नेणाऱ्या आशा , नर्स मिडवाइफ ( एएनएम ) सारख्या आरोग्यसेविका ( कम्युनिटी हेल्थ वर्कर्स ) . आरोग्य व्यवस्थेच्या वेगवेगळ्या पातळ्यांवर विविध प्रकारची कामे करणाऱ्या आरोग्यसेविकांचे जाळे भारतभर पसरले आहे . यांची संख्या १० ते १२ लाखांच्या घरात असेल . ग्रामीण भागात ३० हजार लोकसंख्येमागे एक प्राथमिक आरोग्य केंद्र असणे अपेक्षित असते आणि एका केंद्राअंतर्गत साधारण चार ते पाच एएनएम असतात . याशिवाय प्रत्येक गावात एक हजार लोकसंख्येमागे एका आशाची नेमणूक केलेली असते . गावपातळीवरील लसीकरण , मलेरिया , हगवण , न्यूमोनिया अशा आजारांवरील प्राथमिक उपचार , गर्भवती आणि नवजात बालकांच्या आरोग्याची काळजी , वस्तीपातळीवरील अंगणवाडय़ांना सकस आहाराचा पुरवठा तसेच क्षयरोग , कुष्ठरोग , पोलिओ निवारण कार्यक्रमाची अंमलबजावणी अशी महत्त्वाची कामे या सेविका करतात . शासनपुरस्कृत प्रत्येक कल्याणकारी योजनेच्या अंमलबजावणीत या आरोग्यसेवकांचा मोठा वाटा असतो . पण या सर्व कामाचा सन्मान म्हणून त्यांच्या नशिबी काय येते ? वर्षांनुवर्षे रखडलेले मानधन ( पगार नाही ! ) , काम करण्यास आवश्यक असलेल्या साधनसामग्रीचा अपुरा साठा , प्रसंगी स्वतःच्या खिशाला तोशीस लावून पार पाडावी लागणारी जबाबदारी , सरकारदरबारी पगारदार म्हणून गणती व्हावी म्हणून करावी लागणारी नित्याची आंदोलने आणि यातील काहीच पदरी पडले नाही तर गमवावा लागणारा जीव ! या सगळ्याची आज चर्चा करण्याचे कारण म्हणजे हिमाचल प्रदेशमधल्या मंडी जिल्ह्य़ातील गीता वर्मा या आरोग्यसेविकेला जागतिक आरोग्य संघटनेच्या ( WHO ) कॅलेंडरमध्ये झळकण्याचा मान मिळाला आहे . गीताने हिमाचल प्रदेशातील डोंगराळ भागात कधी पायी तर कधी बाइकवर फिरून ‘गोवर’ आणि ‘रुबेला’ या दोन आजारांवरील लसीकरण १०० टक्के गावांमध्ये पूर्ण केले . याबद्दल जागतिक आरोग्य संघटनेने तिच्या कामाला दिलेली ही सलामी . वैद्यकीय क्षेत्रात काम करणाऱ्या किंवा गावपातळीवरील आरोग्य व्यवस्थेचा अनुभव असणाऱ्या वाचकांना गीताच्या सन्मानाचे महत्त्व कळेल . एखाद्या व्यक्तीला नेमून दिलेले काम सचोटीने करण्यासाठी प्रोत्साहित करणारे घटक कोणते असू शकतात ? पगार , पद , सन्मान , यातून दुणावणारा आत्मसन्मान , पदोन्नतीची आशा , आपल्या पुढील पिढीचे बरे चालेल याची किमान हमी किंवा खरं तर यापैकी काहीच नाही . आरोग्य सेविकांच्या बाबतीत ‘काहीच नाही’ हा घटकच मोठा आहे . नाही म्हणायला त्यांना गावात थोडाफार मान मिळतो , पण त्यांना कराव्या लागणाऱ्या कष्टाच्या तुलनेत तो नगण्यच ! आपल्या एका संपूर्ण देशात अनेक लहान लहान देश आहेत . त्यामुळे पावलोपावली भाषा बदलते , जातीय आणि धार्मिक अस्मिता सतत मी म्हणत असतात आणि आरोग्य सेवेला सरकारदरबारीत दुय्यम स्थान असतं , अशा परिस्थितीत या आरोग्य सेविका तुटपुंज्या साधनसामग्रीने पण अत्यंत कुशलतेने बाळंतपणं करतात , बाळांची वजनं घेतात , कुपोषित बाळं जगवतात , लसीकरण मोहिमा राबवतात , अंगणवाडय़ा चालवतात , मध्यान्ह भोजनाचा गाडा रेटतात , हगवणीचे रुग्ण बरे करतात , मलेरियाचे निदान करतात , अपंग बाळांची छाननी करतात . थोडक्यात , शासनाद्वारे जाहीर झालेला प्रत्येक रोग - निवारण कार्यक्रम आणि प्रत्येक आरोग्य अभियान प्रत्यक्षात आणण्याचे काम त्या करतात . आरोग्य सेविकांना नेमून दिलेल्या कामांपैकी लसीकरण हे अनेकार्थी जोखमीचे काम . या लसी विशिष्ट तापमानात ठेवल्या नाहीत तर निरुपयोगी ठरतात , त्यामुळे आरोग्य केंद्राच्या बाहेर त्या बर्फाच्या पेटीत वाहून नेताना खूप काळजी घ्यावी लागते . हिमाचल प्रदेशसारख्या राज्यात बाहेर बर्फ भुरभुरत असताना लोकांना एकत्र करून लसीकरण मोहीम राबवणे अधिकच कठीण . बाळंतपणं करणाऱ्या दाईला किंवा तापाची गोळी देणाऱ्या डॉक्टरला लोक तोंडभरून आशीर्वाद देतात पण ते भाग्य लसीकरण करणाऱ्या एएनएसच्या नशिबी येईलच असे नाही . याचे कारण लसीकरणाभोवती गुंफलेल्या अनेक गैरसमजुती . मुस्लीम समाजात विशेष करून पोलिओ लसीकरणाला मोठय़ा प्रमाणावर विरोध केला जातो . पोलिओचे ‘दो बुंद जीवन के’ हे बाळाला नपुंसक करतात अशी या समाजाची धारणा असल्यामुळे पोलिओ निर्मूलनाचे काम करणाऱ्या आरोग्य सेविकांना स्थानिकांचा बराच रोष पत्करून लसीकरण करावे लागते . मागील महिन्यात बलुचिस्तानमध्ये पोलिओ लसीकरण मोहिमेमध्ये सहभागी झालेल्या दोन सेविकांवर गोळीबार करण्यात आला आणि त्यात त्यांना जीव गमवावा लागला . हे वानगीदाखल दिलेले एक उदाहरण . एरवी या सेविकांच्या समस्यांना अंतच नाही . स्त्री ही कोणत्याही अस्थैर्याची पहिली बळी असते . या न्यायाने छोटय़ा गावांमध्ये सतत धगधगत असणाऱ्या जातीय विद्वेषाची झळ या सेविकांनाही बसते . परजातीय सेविकेला विशिष्ट वस्तीत घर दिले जात नाही . त्यामुळे लांबवर असलेल्या प्राथमिक केंद्रात पायी जाण्याशिवाय पर्याय उरत नाही . अशा वेळी तिच्या सुरक्षिततेचा प्रश्न उभा ठाकतो . आर्थिक प्रश्न आणखी निराळे . महाराष्ट्रातील अंगणवाडी सेविकांनी ज्येष्ठता क्रमानुसार पगार , बढती मिळावी म्हणून केलेल्या आंदोलनाच्या आठवणी ताज्या आहेतच . आणि अनेक महिने पदरमोड करून मध्यान्ह आहार देणाऱ्या अंगणवाडी सेविकेने अखेर केलेली आत्महत्याही आपल्यापैकी अनेकांना आठवत असेल . या सर्व पाश्र्वभूमीवर गीता वर्माला बाइक दामटत १०० टक्के गावांपर्यंत पोचायला काय कष्ट झाले असतील , याची कल्पना आपल्याला येईल . पुढच्या महिन्यात जागतिक महिला दिन आहे . तो साजरा करण्याचा अलीकडच्या काळातला एक सोपा आणि लोकप्रिय मार्ग म्हणजे भगवे फेटे बांधून , नऊवारी नेसून , काळे गॉगल आणि नथ घालून बाइकवर स्वार होऊन शोभायात्रा काढणे आणि त्याचे १० बाय १० फूटचे फ्लेक्स तयार करून रस्त्यांवर लावणे . ( महिला दिनाचा हा तथाकथित प्रकार पुण्यात प्रचलित आहे . ) आपण स्त्री आहोत आणि आपल्याला बाइक चालवता येते हेच आपले कर्तृत्व असे मानून या दोन गोष्टींचा अभिमान वाटून घेण्याचा ८ मार्च हा हक्काचा दिवस ! तो स्त्री शक्तीचा जागर ठरतो म्हणे ! गीता वर्माचा कॅलेंडरवरील बाइकवर लसींचा डबा सावरत बसलेला फोटो पाहून मला या ८ मार्चच्या बाइकधारी महिला आठवल्या . ८ मार्च हा दिवस खरं तर गीता आणि तिच्यासारख्या लाखो आरोग्य सेविकांनी साजरा करण्याचा दिवस . जिवावर उदार होऊन दुर्गम भागात एकटय़ाने आपली जबाबदारी निभावण्याला कर्तृत्व लागते , शहरांच्या गर्दीत रॉयल एनफिल्डचा धुराळा उडवण्याला नाही . दैनंदिन आयुष्यात प्रतीकांना महत्त्व असते हे खरे मानले तरी अंतिमतः ती प्रतीकेच आहेत हे विसरता कामा नये . गीता वर्माच्या निमित्ताने आपल्याला सहसा स्मरण न होणाऱ्या या कामकरी फळीचे मोल समजावून घ्यायला हवे . आपली मुले कदाचित अंगणवाडय़ांमध्ये जात नसतील पण भारतातील जवळजवळ १७ कोटी जनतेचे आरोग्य हे या आरोग्य सेविकांच्या हाती आहे . जनगणमन म्हणताना आपल्याला सीमेवरील सैनिक आठवतात तसेच या सेविकाही आठवायला हरकत नाही . दरवर्षी सर्वोत्तम शिक्षक पुरस्कार दिला जातो त्याप्रमाणे या सेविकांचाही यथोचित सन्मान व्हायला हवा . आणि याही प्रतीकांच्या पलीकडे जायचे असेल तर काय करायला हवे हे खरे तर सरकारला माहीत आहेच . पण लक्षात कोण घेते ? चारुता गोखले – response . lokprabha @ expressindia . com सौजन्य – लोकप्रभा


नीरज पांडे दिग्दर्शित ‘अय्यारी’ या चित्रपटामागचं शुक्लकाष्ठ काही केल्या संपताना दिसत नाही आहे . कारण पुन्हा एकदा या चित्रपटाच्या प्रदर्शनाची तारीख पुढे ढकलण्यात येणार असल्याची चिन्हे दिसत आहेत . सिद्धार्थ मल्होत्रा आणि मनोज बाजपेयी यांची मुख्य भूमिका असलेल्या ‘अय्यारी’चे प्रदर्शन ९ फेब्रुवारीवरून पुढे ढकलत १६ फेब्रुवारीला होणार असल्याची शक्यता सहनिर्माता जयंतीलाल गडा यांनी वर्तवली आहे . या चित्रपटाची कथा दोन लष्करी अधिकाऱ्यांची आहे . ज्यांच्या काम करण्याच्या पद्धती पूर्ण वेगळ्या असतात . लष्करातील भ्रष्टाचारावरही यातून भाष्य केले आहे . त्यामुळे संरक्षण मंत्रालयाने या चित्रपटावर हरकत घेतली होती . यात आक्षेपार्ह काही नाही ना याची खातरजमा करून घेण्यासाठी संरक्षण मंत्रालयाच्या अधिकाऱ्यांनी चित्रपट दाखवण्याचीही मागणी केली होती . केंद्रीय माहिती व प्रसारण मंत्रालयाकडून शनिवारी दिल्लीत या चित्रपटाची स्पेशल स्क्रिनिंग आयोजित करण्यात आली होती . या स्क्रिनिंगला संरक्षण मंत्रालयाच्या अधिकाऱ्यांसोबतच सेन्सॉर बोर्डाचे सदस्यही उपस्थित होते . स्क्रिनिंगनंतर चित्रपटात पाच कट्स सुचवण्यात आले . प्रदर्शनाला फक्त एक आठवडा शिल्लक असताना निर्मात्यांना चित्रपटात बदल करण्यात सांगण्यात आले आहेत . वाचा : हा तर ट्विंकलचा ढोंगीपणा ; पॅडमॅन चॅलेंजवर नेटकरी बरसले ‘अय्यारी’चे सहनिर्माता जयंतीलाल गडा यांनी ‘मिड डे’ला दिलेल्या मुलाखतीत म्हटले की , ‘या शुक्रवारी चित्रपट प्रदर्शित होणे अवघड आहे . पुढच्या शुक्रवारपर्यंत म्हणजेच १६ फेब्रुवारीपर्यंत तारीख पुढे ढकलली जाण्याची शक्यता आहे . चित्रपटात बदल केल्यानंतर सेन्सॉर बोर्डाकडे प्रमाणित करण्यासाठी पाठवला जाईल . प्रमाणपत्रासाठी लागणारा वेळ लक्षात घेता ९ फेब्रुवारी रोजी प्रदर्शन होणे कठीण आहे . ’ ‘स्पेशल २६’ , ‘बेबी’ यांसारख्या दमदार चित्रपटाचे दिग्दर्शक नीरज पांडेचा हा चित्रपट २६ जानेवारी रोजी प्रदर्शित होणार होता . पण ‘पद्मावत’ आणि ‘पॅडमॅन’ या चित्रपटांशी होणारी स्पर्धा टाळण्यासाठी निर्मात्यांनी ९ फेब्रुवारीपर्यंत तारीख पुढे ढकलण्याचा निर्णय घेतला .


‘बिग बॉस’ या वादग्रस्त रिअॅलिटी शोला सुरुवात झाली आहे . अभिनेता सलमान खानच्या खुमासदार सुत्रसंचालन शैलीत आणि अभिनेत्री दीपिका पदुकोणच्या उपस्थितीमध्ये या कार्यक्रमाला सुरुवात झाली . ‘बिग बॉस’चे हे १० वे पर्व आहे . त्यामुळे या पर्वामध्ये सेलिब्रिटींसोबतच काही सर्वसामान्य चेहरेही ‘बिग बॉस’च्या घरामध्ये आले आहेत . मालक आणि सेवक अशा स्वरुपाच्या आधारे हा कार्यक्रम पुढे जाणार आहे . कार्यक्रमाचे स्वरुप फारच हटके असल्यामुळे ‘बिग बॉस’च्या अगदी पहिल्याच दिवसापासून सहभागी स्पर्धकांमध्ये खटके उडू लागले आहेत . ‘बिग बॉस’च्या पहिल्याच दिवशी सेलिब्रिटी बानी जे आणि सर्वसामान्य स्पर्धकांपैकी एक प्रियांका जग्गा यांच्यामध्ये ‘कॅटफाइट’ पाहायला मिळाली . प्रियांका जग्गाने , बानीला तिच्या वयासंबंधी आणि तिला मुलं आहेत का ? यासंबंधी प्रश्न विचारले . पण प्रियांकाचा हा प्रश्न आपल्यासाठीच आहे का ? हे काही बानीच्या लक्षात आले नाही . त्यामुळे बानी तिथून थेट निघून गेली . त्यामुळे तिची ही वर्तणुक प्रियांकाला काहीशी खटकली . काही वेळानंतर हे जेव्हा बानीच्या लक्षात आले तेव्हा तिने आपल्याकडून हे अनावधानाने झाल्याचे म्हणत प्रियांकाची माफीही मागितली . प्रियांका आणि बानीमध्ये झालेल्या या शाब्दीक चकमकीमुळे बिग बॉसच्या दहाव्या पर्वामध्ये वादविवादांना सुरूवात झाली असेच म्हणावे लागेल . त्यामुळे येणाऱ्या प्रत्येक दिवसागणिक ‘बिग बॉस’च्या घरात काय पाहायला मिळणार , याबद्दल प्रेक्षकांमध्ये उत्सुकतेचे वातावरण पाहायला मिळत आहे . ‘बिग बॉस’मध्ये ३२ वर्षीय प्रियांका जग्गा एक सर्वसामान्य सदस्य म्हणून सहभागी झाली आहे . प्रियांका दिल्लीमध्ये मार्केटिंग रिक्रूटर आहे . ती बोल्ड आणि सुंदर तर आहेच शिवाय ती एका आईही आहे . प्रियांका जग्गा मुइस या नावाने तिला अनेकजण ओळखतात .


भारताचा मधल्या फळीतील तडाखेबंद फलंदाज युवराजसिंगने आपल्या बॅटने नेहमीच कमाल केली आहे . मात्र , आता तो चक्क दाराला हात न लावता आपल्याकडील सुपरपॉवर वापरून दरवाजा उघड - बंद करत असल्याचा व्हिडिओ त्याने फेसबुकवर शेअर केला आहे . युवराजसिंगने या दोन दिवसांच्या कालावधीत चांगली धमाल केल्याचे दिसून येते . त्याने स्वतः सोशल मिडियावर यासंबंधीचा एक व्हिडिओ टाकला आहे . या व्हिडिओमध्ये युवराज दाराला हात न लावता दार उघडत असल्याचे दिसत आहे . या व्हिडिओला युवराजने गमतीदार ' कॅप्शन ' ही दिले आहे . त्यात तो म्हणाला आहे , " जेव्हा आपल्याकडे ' सुपरपॉवर ' असल्याचा आपल्याला भास होतो ' ' . युवराजचा हा व्हिडिओ विराट कोहलीने शूट केला आहे . चँपियन्स करंडक स्पर्धा अंतिम टप्प्यावर आहे . गुरुवारी ( ता . 16 ) उपांत्यफेरीत भारताची बांगलादेशविरुद्ध लढत आहे . दक्षिण आफ्रिकेवर मिळवलेल्या दणदणीत विजयानंतर भारतीय खेळाडूंनी सरावापेक्षा विश्रांती घेण्यास पसंती दिली . भारतीय खेळाडू मागील काही महिने सतत क्रिकेट खेळत असल्यामुळे खेळातील लय कायम राखण्यासाठी सरावापेक्षा विश्रांती घेण्यावर भर दिला .


ड्रग टेक्नॉलॉजी अॅडव्हायजरी बोर्ड अर्थात डीटीएबीने दिलेल्या शिफारसींनुसार केंद्र सरकारने डिकोल्ड टोटल आणि सॅरिडॉनसारख्या ३२७ औषधांवर बंदी घातली आहे . ही औषधे फिक्स्ड डोस कॉम्बिनेशन ( FDC ) औषधे आहेत असे आरोग्य मंत्रालयाने म्हटले आहे . सरकारच्या या निर्णयामुळे एबॉट जशा आंतरराष्ट्रीय कंपन्यांसोबत पिरामल , मॅक्सिऑड्स , सिप्ला आणि ल्यूपिन सारख्या घरगुती औषध निर्मात्या कंपनीच्या औषधांवर प्रभाव होणार आहे . तर , सरकारच्या या निर्णयाविरोधात औषध कंपन्या न्यायालयाचं दार ठोठावण्याची शक्यता वर्तवण्यात येते आहे . औषधनियंत्रक विभागाकडे आलेल्या या तक्रारींची दखल घेत दोन वर्षांपूर्वी अशा ३४३ फिक्स्ड डोस कॉम्बिनेशन असलेल्या औषधांवर अखेर बंदी जाहीर केली , मात्र या निर्णयाविरोधात औषध कंपन्यांनी सर्वोच्च न्यायालयामध्ये धाव घेतली . त्यानुसार दीड वर्षापूर्वी पहिल्या टप्प्यात घातलेली ही बंदी उठवण्यात आली . अमेरिका , जापान , फ्रान्स , जर्मनी आणि इंग्लंडसारख्या अनेक देशांमध्ये एफडीसीवर बंदी आहे . भारतासह अन्य काही देशांमध्ये ही औषधे विकली जात आहे . भारतातील पडुचेरी असे एकमेव राज्या आहे , ज्या राज्याने या औषधावर बंदी घातली आहे . भारत सरकारने ज्या ३२७ फिक्स्ड डोस कॉम्बिनेशन ( FDC ) गोळ्यांबर बंदी घातली आहे त्याचा भारतातील व्यवसाय ३८०० कोटी रूपयांचा आहे . भारताच्या फार्मा सेक्टरच्या तीन टक्के हा व्यवसाय आहे . भारत सरकारच्या या निर्णयचा फटका फायझरच्या ३०८ कोटी रूपयांच्या व्यवसायावर पडणार आहे . तर एबॉटच्या ४८० कोटी , मॅक्सिऑड्स ३६७ कोटी , पॅनडम २१४ कोटी , सुमो ७९ कोटी आणि जिरोडॉला ७२ कोटी रूपयांचा फटका बसणार आहे . मार्केट रिसर्च फर्म एआयओसीडी फार्मा ट्रॅकच्या नुसार , एफडीसीजवर बंदी घातल्यास देशातील एक लाख रुपयांच्या औषध बाजारात जवळपास दोन टक्के म्हणजेच २००० कोटी रुपयांचा परिणाम होण्याची शक्यता वर्तविण्यात येत आहे . FDC म्हणजे काय ? कोणत्याही आजारावर उपचार म्हणून वापरण्यात येणारी औषधे जेव्हा दोन किंवा त्यापेक्षा जास्त प्रकार एकत्र करून तयार केली जातात . त्यामुळे ते औषध घेण्याची मात्रा ( डोस ) ठरलेली असते . म्हणून अशा औषधांना फिक्स्ड डोस कॉम्बिनेशन म्हटले जाते . सध्या तयार करण्यात आलेल्या यादीत पॅरासिटामोल + फ्रेनिलेफ्राइन + कॅफेन + क्लॉरेफेनिरामाइन मॅलिएट + कोडाइन सिरप अशा प्रकरांमध्ये तयार करण्यात येणाऱ्या औषधांचा समावेश आहे . तर पॅरासिटामोल + प्रॉपिफेनाजोन + कॅफेन हे तीन घटक वापरल्या जाणाऱ्या कॉम्बिनेशन ड्रग्जचाही समावेश आहे .


गरमागरम , कुरकुरीत , खमंग भजी बघितली किंवा त्यांचा वास आला की कुणाच्याही तोंडाला पाणी सुटतं . पावसात तर वाफाळत्या चहासोबत गरमागरम भजी म्हणजे आहाहा ! त्यामुळे पावसात भजी ही ठरलेलीच . मात्र ही भजी जर तुम्हाला वर्तमान पत्रामधून बांधून मिळत असेल आणि तशीच भजी तुम्ही खात असाल तर मात्र तुमच्या आरोग्यासाठी हे धोकादाक आहे . अनेक विक्रेते हे तळलेले पदार्थ सर्रास वृत्तपत्रांमध्ये बांधून देतात . भजी , वडे गरम असताना त्यातील तेलामुळे या वृत्तपत्रांवरील शाई खाद्यपदार्थांना लागते . वृत्तपत्रांवर छापण्यात येणाऱ्या मजकुरासाठी वापरल्या जाणाऱ्या शाईत ‘ग्राफाइट’ नावाचा अत्यंत विषारी घटक असतो . तो या पदार्थांमार्फत लाखो मुंबईकरांचा पोटात जातो . ‘ग्राफाइट’मुळे कर्करोग होण्याची शक्यता बळावते . वर्तमानपत्रामधील शाई तेलकट पदार्थांमध्ये सहज शोषली जाते . शाईमधील ग्रॅफाईट हे शरीरात साचून राहतं आणि त्याचा परिणाम किडनी आणि फुफ्फुसांवर होतो . तसेच वर्तमानपत्राच्या शाईतील सॉल्वंट्स पचनक्रियेत बिघाड करते . हार्मोन्सचे संतुलनही यामुळे बिघडते परिणामी कॅन्सरचा धोका वाढतो . काही जण वर्तमानपत्रांच्या कागदाऐवजी मासिकाच्या कागदाचा जास्त वापर करतात . वर्तमानपत्रापेक्षा मासिकाचा कागद जाड तसेच ग्लॉसी असतो . त्यामुळे तो तेल निथळण्यासाठी जास्त चांगला असे आपल्याला वाटते . परंतु हादेखील गैरसमज आहे . कागद अधिक ग्लॉसी बनवण्यासाठी तसेच शाई स्प्रेड होऊ नये म्हणून वापरले जाणारे घटक आरोग्यासाठी अधिक धोकादायक असतात त्यामुळे भजी किंवा तळलेले पदार्थ वर्तमानपत्रांच्या कागदातून बांधून दिले असतील तर हे खाताना काळजी घ्यावी .